cyanic-selkie/wikianc huggingface dataset:
དར་ལྕོག
དར་ལྕོག་གི་ཕན་ཡོན།
དར་ལྕོག་གི་ཕན་ཡོན་ནི།ནང་ཆོས་ལས་གཟུངས་སྔགས་དཔར་བའི་དར་གྱི་སྟེང་དུ་རླུང་ཕོགས་པའི་རླུང་དེ་སེམས་ཅན་གང་གི་སྟེང་དུ་ཕོགས་ན་སེམས་ཅན་དེ་ལ་ངན་འགྲོ་མེད་པར་གསུངས་པ་དང༌།འཇིག་རྟེན་འདིའི་དབང་དུ་བཅོས་ན།རྐྱེན་ངན་བར་ཆད་སོགས་མི་མཐུན་པའི་ཕྱོགས་ངན་པ་ཐམས་ཅད་འགོག་པ་དང༌།ཚེ་བསོད་དབང་ཀླུང་སྙན་གྲགས་སོགས་མཐུན་པའི་ཕྱོགས་ཐམས་ཅད་གོང་ནས་གོང་དུ་རྒྱས་པ་སོགས་ཀྱི་དགེ་མཚན་ལྡན་ནོ།
དར་ལྕོག་ཤར་དུས།
བོད་ཀྱི་ལོ་གསར་ཚེས་གསུམ་གྱི་ཉིན་གཟའ་སྐར་འཕྲོད་སྦྱོར་བཟང་བའི་བཀྲ་ཤིས་པའི་ཉིན་མོ་ཞིག་ཏུ་བརྩི་ སྲོལ་ཡོད་པ་ཞིག་ཡིན། སྐབས་དེར་བོད་མིའི་གྲོང་ཁྱིམ་ཚང་མས་རང་རང་གི་ཁང་ཐོག་ཏུ་བསྐྱོད་ནས་བསངས་གསོལ་བྱེད་པ་དང་། སྦྲགས་དར་ལྕོག་རྙིང་པ་རྣམས་ཕབ་སྟེ་གསར་པ་བརྗེ་ཡི་ཡོད། དར་ལྕོག་ནི་དར་ལྕེ་དང༌། བ་དན། དེ་གཉིས་འདོགས་སའི་ཡུལ་ལྕང་མ་གསར་པ་བཅས་ལས་གྲུབ་པ་ཞིག་ཡིན། ལྕང་གསར་གྱི་ལྕུག་ཕྲན་སྟེང་དུ་ཚོས་གཞི་སྔོན་པོ། དཀར་པོ། དམར་པོ། ལྗང་གུ། སེར་པོ་བཅས་དབྱིབས་ཅུང་ཆུང་ལ་ངོས་གཅིག་ཨ་ཡིག་གི་དབྱིབས་ཅན་ལྟར་བྲས་པ་དེ་ལ་དར་ལྕེ་ཟེར། དེའི་འོག་ལ་གོང་གི་ཚེས་གཞི་ལྔའི་གང་རུང་གི་ཚོས་གཞི་གཅིག་ཡིན་པའི་རས་གྲུ་བཞི་མཐའ་བསྒྲིལ་དང་། ལྡན་པ་ཞིག་གི་ངོས་ལ་ཟུར་བཞིར་སྟག་སེང་ཁྱུང་འབྲུག་གི་རི་མོ་བཀོད་པ། དེའི་སྟེང་རྒྱལ་བའི་བཀའ་དཔར་དུ་བཏབ་ཡོད་པའི་བ་དན་དེ་ལ་ཀླུང་སྐྱེད་དར་ལྕོག་ཟེར། དར་ལྕེ་དང་བ་དན་གྱི་ཚོན་གཞི་སོ་སོར་མཚོན་བྱ་རེ་ཡོད་པས་ཞིབ་པར་ཞུས་ན། དར་ལྕེའི་རྩེ་མོ་ཚོས་གཞི་སྔོན་པོས་ནམ་མཁའ་མཚོན་པ་དང༌། དེ་འོག་དཀར་པོས་སྤྲིན་པ་མཚོན་པ། དེ་འོག་ལྗང་ཁུས་ཆུ་མཚོན་པ། དེ་འོག་སེར་པོས་ས་མཚོན་པ་བཅས་ཡིན། དེ་དག་གི་གོ་རིམ་རྩ་བ་ནས་འཁྲུགས་མི་རུང༌། དར་ལྕེའི་འོག་ལ་བ་དན་ཡིན་ཞིང༌། བ་དན་གྱི་ཚོས་གཞི་ནི་ཁྱིམ་དེའི་བདག་པོར་གྱུར་པའི་མི་སྣའི་འབྱུང་ཁམས་གང་ཡིན་པ་དེ་ལ་བརྟེན་ནས་གཏན་འཁེལ་བ་ཡིན། དེ་ནི་བོད་ཀྱི་འབྱུང་རྩིས་དང་མཐུན་པར་བརྩིས་པ་ལ་སོགས་ཁུངས་དང་། ལྡན་པའི་སྒོ་ནས་དར་ལྕོག་བཟོས་ན་ཀླུང་རྟ་ཡར་སྐྱེད་ཀྱི་ཕན་པ་ཧ་ཅང་ཆེ་བ་ཡིན།། །།
སྲིད་པའི་འཁོར་ལོ།
སྲིད་པའི་འཁོར་ལོ།
༄༅། །སྲིད་པའི་འཁོར་ལོ་ཞེས་པ་འདི་ནི། ངན་འགྲོ་དང་བདེ་འགྲོ་གཉིས་སུ་འདུས་པའི་རིགས་དྲུག་གི་སེམས་ཅན་ཀུན་སྲིད་པ་འཁོར་བ་ན་ཇི་ལྟར་འཁོར་ཞིང་འཁྱམས་པ་དང༌། དེའི་རྒྱུ་དང་བཅས་པ་སྟོན་པའི་རི་མོ་སྟེ། རི་མོ་འདི་ཉིད་ཐོག་མར་རྒྱ་གར་གྱི་རྒྱལ་པོ་གཟུགས་ཅན་སྙིང་པོས་སངས་རྒྱས་ཤཱཀྱ་ཐུབ་པའི་བཀའ་བཞིན། སྒྲ་སྒྲོག་གི་རྒྱལ་པོ་ཨུ་ཊ་ཡ་ནར་སྐྱེས་ལན་དུ་བྲིས་པར་གྲགས།
རོ་མོའི་དབུས་སུ་བྱ་སྦྲུལ་ཕག་གསུམ་གྱི་གཟུགས་བརྙན་སྣང་བ་ནི། འགྲོ་དྲུག་འཁོར་བར་འཁོར་བྱེད་ཀྱི་རྒྱུ་གཙོ་བོ་ཉོན་མོངས་དུག་གསུམ་མཚོན་པ་ཡིན་ཏེ། དང་པོ། བྱ་ནི་འདོད་ཆགས་ཀྱི་མཚོན་བྱེད་དང༌། གཉིས་པ། སྦྲུལ་ནི་ཞེ་སྡང་གི་མཚོན་བྱེད། གསུམ་པ། ཕག་པ་ནི་གཏི་མུག་གི་མཚོན་བྱེད་ཡིན་པ་དང༌། བྱ་སྦྲུལ་གཉིས་ཕག་པའི་ཁ་ནས་ཐོན་པ་བྲིས་པ་ནི་འཁོར་པའི་ཉེས་དམིགས་ཐམས་ཅད་ཉོན་མོངས་དུག་གསུམ་ལས་བསྐྱེད་ཅིང༌། ཆགས་སྔང་གཉིས་ཀྱང་མ་རིག་པའི་རྒྱུ་གཙོ་བོ་གཏི་མུག་ལས་བྱུང་བ་མཚོན་པ་ཡིན། བྱ་དང་སྦྲུལ། ཕག་པ་བཅས་ཀྱི་རི་མོ་འདི་འབྲི་ཚུལ་ཅུང་མི་འདྲ་བའང་ཡོད་སྐད། དེའི་མཐའ་རུ་ལམ་དཀར་ནག་གཉིས་བྲིས་པ་ནི། བདེ་འགྲོ་དང་ངན་འགྲོའི་བར་སྲིད་ལ་དགེ་སྡིག་གི་ལས་དཀར་ནག་གཉིས་སུ་ངེས་པར་མཚོན། དེ་ཡང་སྡིག་པའི་རྣམ་སྨིན་གྱིས་ངན་སོང་དུ་ལྷུང་ངེས་བ་ཞིག་ཡིན་ན། བར་དོའི་སྲིད་པར་མགོ་བོ་ཐུར་དུ་བཙུགས་ནས་འགྲོ་བའི་སྣང་བ་དང༌། ལས་མཁན་གྱི་ཐག་པས་བཀྱིག་ནས་དབང་མེད་དུ་འཁྲིད་འགྲོ །འོན་ཀྱང་དགེ་བའི་བསོད་ནམས་ཀྱིས་མཐོ་རིས་སུ་སྐྱེ་པ་ཞིག་ཡིན་ན། མཚན་མོར་ཟླ་འོད་ཀྱིས་ཁྱབ་པའམ་གངས་རི་ལ་ཉི་འོད་ཀྱིས་ཐོག་མར་ཕོག་པ་ལྟ་བུ་དང་ལམ་གྱེན་དུ་འགྲོ་བའམ། ཐད་ཀར་འགྲོ་བ་སོགས་ཀྱི་སྣང་བ་འཆར་བ་དང༌། ལས་མཁན་སོགས་ཀྱི་འཇིགས་སྣང་གི་སྡུག་བསྔལ་དང་བྲལ་བའོ།
འཁོར་ལོའི་རྩིབས་བར་དྲུག་ཏུ་ལྷ་དང་མི། ལྷ་མ་ཡིན་བཅས་བདེ་འགྲོ་གསུམ་དང༌། དམྱལ་བ། ཡི་དྭགས། དུད་འགྲོ་སྟེ་ངན་འགྲོ་གསུམ་བཅས་རིམ་པར་བཀོད་དེ་བྲིས་པ་ནི། འགྲོ་བ་རིགས་དྲུགགི་སྡུག་བསྔལ་བསྟན་པ་ཡིན་ལ། མཚོན་དོན་ནི། མར་གྱུར་འགྲོ་བ་ཀུན་ཐར་པ་མ་ཐོབ་བར་དུ་འགྲོ་བ་རིགས་དྲུག་ཏུ་རེས་མོས་ཀྱིས་ཚེ་འཕོས་ཏེ་སྡུག་བསྔལ་མྱངས་ཤིང་མྱོང་བ་དེ་ཡིན།
འཁོར་ལོའི་མཐའ་འཁོར་གྱི་དྲ་མིག་བཅུ་གཉིས་ནི། རྟེན་འབྲེལ་ཡན་ལག་བཅུ་གཉིས་ཀྱི་མཚོན་བྱེད་དེ། དང་པོ་དམུས་ལོང་འཁར་རྒྱུག་ལ་བརྟེན་པ་དེས་མ་རིག་པའི་རྟེན་འབྲེལ་མཚོན་ཞིང༌།གཉིས་པ་རྫ་མཁན་གྱིས་འདུ་བྱེད་ཀྱི་རྟེན་འབྲེལ་མཚོན། གསུམ་པ་སྤྲེའུ་ཤིང་རྩེར་རྩེན་པ་དེས་རྣམ་ཤེས་ཀྱི་རྟེན་འབྲེལ་མཚོན། བཞི་པ་གྲུ་གཟིངས་ཀྱིས་མིང་གཟུགས་ཅི་རིགས་པའི་རྟེན་འབྲེལ་མཚོན། ལྔ་པ་ཁང་སྟོང་གིས་སྐྱེ་མཆེད་ཀྱི་རྟེན་འབྲེལ་མཚོན། དྲུག་པ་ཕོ་མོ་ཕན་ཚུན་འཁྱུད་ཅིང་འོ་བྱེད་པ་དེས་རིག་པའི་རྟེན་འབྲེལ་མཚོན། བདུན་པ་མིག་ཏུ་མདའ་ཟུག་པས་ཚོར་བའི་རྟེན་འབྲེལ་མཚོན། བརྒྱད་པ་སྐྱེ་བོས་ཆང་འཐུང་བ་དེས་སྲེད་པའི་རྟེན་འབྲེལ་མཚོན། དགུ་པ་སྤྲེའུས་ཤིང་ཏོག་བཏོག་པ་དེས་ལེན་པའི་རྟེན་འབྲེལ་མཚོན། བཅུ་པ་བུད་མེད་སྦྲུམ་མ་དེས་སྲིད་པའི་རྟེན་འབྲེལ་མཚོན། བཅུ་གཅིག་པ་ཕྲུ་གུ་བཙའ་བ་དེས་སྐྱེ་བའི་རྟེན་འབྲེལ་མཚོན། བཅུ་གཉིས་པ་མི་རོ་འཁུར་བདེས་རྒ་ཤི་ཅི་རིགས་པའི་རྟེན་འབྲེལ་མཚོན་ནོ།
དེ་ཐམས་ཅད་འཁོར་ལོའི་རྣམ་པར་འཆི་བདག་གི་ཁ་དང་རྐང་ལག་བཞིས་དམ་དུ་བཟུང་བར་བྲིས་པ་དེས། ལས་དང་ཉོན་མོངས་པའི་དབང་གིས་འཇིག་རྟེན་འདིར་སྐྱེ་བ་ལེན་པ་མཐའ་དག་མཐར་འཆི་བདག་གི་དབང་དུ་མ་གྱུར་པ་མེད་པ་དང༌། དེ་ཡང་ལན་རེ་གཉིས་ཙམ་མ་ཡིན་པར། ཇི་སྲིད་འཁོར་བའི་རྩ་བ་མ་སྤངས་པ་དེ་སྲིད་དུ། སྐྱེ་རྒ་ན་འཆིའི་སྡུག་བསྔལ་འཁོར་མོར་མྱངས་ཏེ་སྲིད་རྩེ་ནས་མནར་མེད་བར་རྟག་ཏུ་འཁོར་བ་མཚོན།
དུང་དཀར་ཚིག་མཛོད་ཆེན་མོ།
དུང་དཀར་ཚིག་མཛོད་ཆེན་མོ།
《དུང་དཀར་ཚིག་མཛོད་ཆེན་མོ》དུང་དཀར་བློ་བཟང་འཕྲིན་ལས་ཀྱིས་གཙོ་སྐྱོང་གནང་སྟེ་སྒྲིག་པ་ཡིན། ཚིག་མཛོད་འདིས་ལོ་རྒྱུས་དང་། རྩོམ་རིག། ཆོས་ལུགས། ས་མིང་། ལོ་རྒྱུས་མི་སྣ་སོགས་སྐོར་གྱི་ཐ་སྙད་ནང་དོན་གཙོ་བོར་བཟུང་སྟེ་རྒྱ་ཁྱབ་འཚོལ་སྡུད་དང་། འགྲེལ་བཤད་ཞིབ་གསལ། ལུང་འདྲེན་ཁུངས་སྐྱེལ། ཡོང་ཁུངས་གསལ་སྟོན་བཅས་བྱས་ཡོད་པས་བོད་ཀྱི་གནའ་དཔེ་ལེགས་སྒྲིག་དང་བོད་ཀྱི་ལོ་རྒྱུས་རིག་གནས་ལ་ཞིབ་འཇུག་བྱེད་མཁན་ཚོའི་དཔྱད་གཞིའི་ཡིག་རིགས་ཀྱི་ཡོ་བྱད་གལ་ཆེན་ཞིག་ཡིན།
རྩོམ་པ་པོ་ངོ་སྤྲོད།
《དུང་དཀར་ཚིག་མཛོད་ཆེན་མོ》ཡི་རྩོམ་པ་པོ་ནི་མཁས་དབང་དུང་དཀར་བློ་བཟང་འཕྲིན་ལས་ཡིན།
ཆུ་ཕྱར་
ཆུ་ཕྱར་  ཝ་ཁའི་ཆུ། རྦབ་ཆུ་དང་དོན་གཅིག   ཁམས་ཕྱོགས་ནས་ཆུ་ཕྱར་ཞེས་འབོད།  བརྡ་རྙིང་།
མོང་
མོང་  དེ་འདྲ་བྱེད་མ་ཡོང་ལྟ་བུའི་མ་ཡོང་གི་བསྡུས་ཚིག་ལ་མོང་འབྲི།
ཁྱོས་
ཁྱོས་  ཁྱོད་ཀྱིས་ལྟ་བུ་ལ་བསྡུས་ཚིག་ཁྱོས་འདྲི་ཆོག
ཨིན་
ཨིན་     ཨི་ཡིན་ལྟ་བུ་ལ་ཨིན་ཞེས་བསྡུས་ཚིག་འབྲི་ཆོག
དགེན་
དགེན་   དགེ་རྒན་ལ་བསྡུས་ཚིག་དགེན་ཞེས་འབྲི་བའང་ཡོད།
ཕྱག་འཚལ།
༆༆། ། ཕྱག་འཚལ་སྐབས་འདོན་རྒྱུའི་སྨོན་ཚིག་ས་པཎ་ཀུན་དགའ་རྒྱལ་མཚན་གྱི་གསུང་བཞུགས་སོ།། བདག་གི་མཆོག་གསུམ་དམ་པར་ཕྱག་འཚལ་བས། །བདག་དང་འགྲོ་ཀུན་སྡིག་སྒྲིབ་དག་པར་ཤོག  །ལག་གཉིས་མཉམ་པར་ཐལ་མོ་སྦྱར་བ་ཡིས།  །ཐབས་དང་ཤེས་རབ་ཟུང་འཇུག་ཐོབ་པར་ཤོག  །ཐལ་མོ་སྤྱི་བོའི་གཙུག་ཏུ་སྦྱར་བ་ཡིས།  །འོག་མིན་དགའ་ལྡན་གནས་སུ་བགྲོད་པར་ཤོག  །ཐལ་མོ་སྨིན་མཚམས་དཔྲལ་ བར་སྦྱར་བ་ཡིས། །ལུས་ཀྱི་སྡིག་སྒྲིབ་ཐམས་ཅད་དག་པར་ཤོག  །ཐལ་མོ་མགྲིན་པའི་ཐད་དུ་སྦྱར་བ་ཡིས།  །ངག་གི་སྡིག་སྒྲིབ་ཐམས་ཅད་དག་པར་ཤོག  །ཐལ་མོ་སྙིང་གའི་ཐད་དུ་སྦྱར་བ་ཡིས།  །ཡིད་ཀྱི་སྡིག་སྒྲིབ་ཐམས་ཅད་དག་པར་ཤོག  །ཐལ་མོ་སྦྱར་བ་སོ་སོར་ཕྱེ་བ་ཡིས།  །གཟུགས་སྐུ་གཉིས་ཀྱི་འགྲོ་དོན་བྱེད་པར་ཤོག  །རྐང་གཉིས་པུས་མོ་ས་ལ་བཙུགས་པ་ཡིས།  །འཁོར་བ་ངན་སོང་གནས་ལས་ཐར་བར་ཤོག  །ལག་གཉིས་སོར་བཅུ་་ས་ལ་བཙུགས་པ་ཡིས།  །ས་བཅུ་ལམ་ལྔ་རིམ་གྱིས་བགྲོད་པར་ཤོག  །མགོ་བོ་དཔྲལ་བ་ས་ལ་བཙུགས་པ་ཡིས།  །བཅུ་གཅིག་ཀུན་ཏུ་འོད་ཀྱི་ས་ཐོབ་ཤོག  །ཡན་ལག་བཞི་པོ་བརྐྱངས་བསྐུམས་བྱེད་པ་ཡིས།།འཕྲིན་ལས་རྣམ་བཞི་ལྷུན་གྱི་གྲུབ་པར་ཤོག  །རྩ་རྒྱུད་ཐམས་ཅད་བརྐྱངས་བསྐུམས་བྱས་པ་ཡིས།།རྩ་མདུད་ཐམས་ཅད་མ་ལུས་གྲོལ་བར་ཤོག  །སྒལ་ཚིགས་དབུ་མར་དགྱེ་དགུགས་བྱེད་པ་ཡིས།།རླུང་རྣམས་མ་ལུས་དབུ་མར་ཚུད་པར་ཤོག  །ས་ལ་ཐུག་ནས་ཡར་ལ་ལང་བ་ཡིས།  །འཁོར་བར་མི་གནས་ཐར་ལམ་ཐོབ་པར་ཤོག  །དེ་ནས་ལན་མང་དུ་མར་ཕྱག་འཚལ་བས།  །ཞི་བར་མི་གནས་སེམས་ཅན་འདྲེན་པར་ཤོག  །བདག་སོགས་བརྐྱངས་ཕྱག་ཕུལ་བའི་དགེ་བའི་མཐུས།  །གནས་སྐབས་ཚེ་རིང་ནད་མེད་ཕུན་ཚོགས་ཤོག  །འཆི་ཚེ་བདེ་བ་ཅན་དུ་སྐྱེས་ནས་ཀྱང་།  །རྫོགས་པའི་སངས་རྒྱས་གོ་འཕང་མྱུར་ཐོབ་ཤོག  །ཕ་མ་སེམས་ཅན་བདེ་དང་ལྡན་གྱུར་ཅིང་།  །ངན་འགྲོ་ཐམས་ཅད་རྟག་ཏུ་སྟོང་བ་དང་།  །བྱང་ཆུབ་སེམས་པ་གང་ན་སུ་བཞུགས་པ།  །དེ་དག་ཀུན་གྱི་སྨོན་ལམ་འགྲུབ་གྱུར་ཅིག  །སརྦ་མངྒ་ླ།།
མདོ་སྨད་ཀྱི་བྱང་གི་དགོན་ཆེན་བཞི་ནི།
ཆུ་བཟང་དགོན་པ། བྱ་ཁྱུང་དགོན་པ། གསེར་ཁོག་དགོན་པ། དགོན་ལུང་དགོན་པ།
སངས་རྒྱས་ཀྱི་དུས་ཆེན་བཞི་ནི།
ཆོ་འཕྲུལ་ཆེན་པོའི་དུས་ཆེན། མངོན་པར་བྱང་ཆུབ་པའི་དུས་ཆེན། སོས་ཀྱི་འཁོར་ལོ་བསྐོར་བའི་དུས་ཆེན། ལྷ་ལས་བབས་པའི་དུས་ཆེན་ནོ།།
ཕྱག་འཚལ་སྐབས་འདོན་རྒྱུའི་སྨོན་ཚིག་ས་པཎ་ཀུན་དགའ་རྒྱལ་མཚན་གྱི་གསུང་བཞུགས་སོ།།
༆༆། ། ཕྱག་འཚལ་སྐབས་འདོན་རྒྱུའི་སྨོན་ཚིག་ས་པཎ་ཀུན་དགའ་རྒྱལ་མཚན་གྱི་གསུང་བཞུགས་སོ།། བདག་གི་མཆོག་གསུམ་དམ་པར་ཕྱག་འཚལ་བས། །བདག་དང་འགྲོ་ཀུན་སྡིག་སྒྲིབ་དག་པར་ཤོག  །ལག་གཉིས་མཉམ་པར་ཐལ་མོ་སྦྱར་བ་ཡིས།  །ཐབས་དང་ཤེས་རབ་ཟུང་འཇུག་ཐོབ་པར་ཤོག  །ཐལ་མོ་སྤྱི་བོའི་གཙུག་ཏུ་སྦྱར་བ་ཡིས།  །འོག་མིན་དགའ་ལྡན་གནས་སུ་བགྲོད་པར་ཤོག  །ཐལ་མོ་སྨིན་མཚམས་དཔྲལ་བར་སྦྱར་བ་ཡིས།  །ལུས་ཀྱི་སྡིག་སྒྲིབ་ཐམས་ཅད་དག་པར་ཤོག  །ཐལ་མོ་མགྲིན་པའི་ཐད་དུ་སྦྱར་བ་ཡིས།  །ངག་གི་སྡིག་སྒྲིབ་ཐམས་ཅད་དག་པར་ཤོག  །ཐལ་མོ་སྙིང་གའི་ཐད་དུ་སྦྱར་བ་ཡིས།  །ཡིད་ཀྱི་སྡིག་སྒྲིབ་ཐམས་ཅད་དག་པར་ཤོག  །ཐལ་མོ་སྦྱར་བ་སོ་སོར་ཕྱེ་བ་ཡིས།  །གཟུགས་སྐུ་གཉིས་ཀྱི་འགྲོ་དོན་བྱེད་པར་ཤོག  །རྐང་གཉིས་པུས་མོ་ས་ལ་བཙུགས་པ་ཡིས།  །འཁོར་བ་ངན་སོང་གནས་ལས་ཐར་བར་ཤོག  །ལག་གཉིས་སོར་བཅུ་་ས་ལ་བཙུགས་པ་ཡིས།  །ས་བཅུ་ལམ་ལྔ་རིམ་གྱིས་བགྲོད་པར་ཤོག  །མགོ་བོ་དཔྲལ་བ་ས་ལ་བཙུགས་པ་ཡིས།  །བཅུ་གཅིག་ཀུན་ཏུ་འོད་ཀྱི་ས་ཐོབ་ཤོག  །ཡན་ལག་བཞི་པོ་བརྐྱངས་བསྐུམས་བྱེད་པ་ཡིས།།འཕྲིན་ལས་རྣམ་བཞི་ལྷུན་གྱི་གྲུབ་པར་ཤོག  །རྩ་རྒྱུད་ཐམས་ཅད་བརྐྱངས་བསྐུམས་བྱས་པ་ཡིས།།རྩ་མདུད་ཐམས་ཅད་མ་ལུས་གྲོལ་བར་ཤོག  །སྒལ་ཚིགས་དབུ་མར་དགྱེ་དགུགས་བྱེད་པ་ཡིས།།རླུང་རྣམས་མ་ལུས་དབུ་མར་ཚུད་པར་ཤོག  །ས་ལ་ཐུག་ནས་ཡར་ལ་ལང་བ་ཡིས།  །འཁོར་བར་མི་གནས་ཐར་ལམ་ཐོབ་པར་ཤོག  །དེ་ནས་ལན་མང་དུ་མར་ཕྱག་འཚལ་བས།  །ཞི་བར་མི་གནས་སེམས་ཅན་འདྲེན་པར་ཤོག  །བདག་སོགས་བརྐྱངས་ཕྱག་ཕུལ་བའི་དགེ་བའི་མཐུས།  །གནས་སྐབས་ཚེ་རིང་ནད་མེད་ཕུན་ཚོགས་ཤོག  །འཆི་ཚེ་བདེ་བ་ཅན་དུ་སྐྱེས་ནས་ཀྱང་།  །རྫོགས་པའི་སངས་རྒྱས་གོ་འཕང་མྱུར་ཐོབ་ཤོག  །ཕ་མ་སེམས་ཅན་བདེ་དང་ལྡན་གྱུར་ཅིང་།  །ངན་འགྲོ་ཐམས་ཅད་རྟག་ཏུ་སྟོང་བ་དང་།  །བྱང་ཆུབ་སེམས་པ་གང་ན་སུ་བཞུགས་པ།  །དེ་དག་ཀུན་གྱི་སྨོན་ལམ་འགྲུབ་གྱུར་ཅིག  །སརྦ་མངྒ་ླ།།
རྒྱལ་ཆེན་བཞི་ནི།
ཡུལ་འཁོར་སྲུང་།    འཕགས་སྐྱེས་པོ། སྤྱན་མི་བཟང་།    རྣམ་ཐོས་སྲས་སོ།།
ཞིས་ཅིན་ཕིང་།
ཞིས་ཅིན་ཕིང་། ༼习近平༽
ཕྱག་འཚལ་སྐབས་འདོན་རྒྱུའི་སྨོན་ཚིག
༆༆། ། ཕྱག་འཚལ་སྐབས་འདོན་རྒྱུའི་སྨོན་ཚིག་ས་པཎ་ཀུན་དགའ་རྒྱལ་མཚན་གྱི་གསུང་བཞུགས་སོ།། བདག་གི་མཆོག་གསུམ་དམ་པར་ཕྱག་འཚལ་བས། །བདག་དང་འགྲོ་ཀུན་སྡིག་སྒྲིབ་དག་པར་ཤོག  །ལག་གཉིས་མཉམ་པར་ཐལ་མོ་སྦྱར་བ་ཡིས།  །ཐབས་དང་ཤེས་རབ་ཟུང་འཇུག་ཐོབ་པར་ཤོག  །ཐལ་མོ་སྤྱི་བོའི་གཙུག་ཏུ་སྦྱར་བ་ཡིས།  །འོག་མིན་དགའ་ལྡན་གནས་སུ་བགྲོད་པར་ཤོག  །ཐལ་མོ་སྨིན་མཚམས་དཔྲལ་བར་སྦྱར་བ་ཡིས།  །ལུས་ཀྱི་སྡིག་སྒྲིབ་ཐམས་ཅད་དག་པར་ཤོག  །ཐལ་མོ་མགྲིན་པའི་ཐད་དུ་སྦྱར་བ་ཡིས།  །ངག་གི་སྡིག་སྒྲིབ་ཐམས་ཅད་དག་པར་ཤོག  །ཐལ་མོ་སྙིང་གའི་ཐད་དུ་སྦྱར་བ་ཡིས།  །ཡིད་ཀྱི་སྡིག་སྒྲིབ་ཐམས་ཅད་དག་པར་ཤོག  །ཐལ་མོ་སྦྱར་བ་སོ་སོར་ཕྱེ་བ་ཡིས།  །གཟུགས་སྐུ་གཉིས་ཀྱི་འགྲོ་དོན་བྱེད་པར་ཤོག  །རྐང་གཉིས་པུས་མོ་ས་ལ་བཙུགས་པ་ཡིས།  །འཁོར་བ་ངན་སོང་གནས་ལས་ཐར་བར་ཤོག  །ལག་གཉིས་སོར་བཅུ་་ས་ལ་བཙུགས་པ་ཡིས།  །ས་བཅུ་ལམ་ལྔ་རིམ་གྱིས་བགྲོད་པར་ཤོག  །མགོ་བོ་དཔྲལ་བ་ས་ལ་བཙུགས་པ་ཡིས།  །བཅུ་གཅིག་ཀུན་ཏུ་འོད་ཀྱི་ས་ཐོབ་ཤོག  །ཡན་ལག་བཞི་པོ་བརྐྱངས་བསྐུམས་བྱེད་པ་ཡིས།།འཕྲིན་ལས་རྣམ་བཞི་ལྷུན་གྱི་གྲུབ་པར་ཤོག  །རྩ་རྒྱུད་ཐམས་ཅད་བརྐྱངས་བསྐུམས་བྱས་པ་ཡིས།།རྩ་མདུད་ཐམས་ཅད་མ་ལུས་གྲོལ་བར་ཤོག  །སྒལ་ཚིགས་དབུ་མར་དགྱེ་དགུགས་བྱེད་པ་ཡིས།།རླུང་རྣམས་མ་ལུས་དབུ་མར་ཚུད་པར་ཤོག  །ས་ལ་ཐུག་ནས་ཡར་ལ་ལང་བ་ཡིས།  །འཁོར་བར་མི་གནས་ཐར་ལམ་ཐོབ་པར་ཤོག  །དེ་ནས་ལན་མང་དུ་མར་ཕྱག་འཚལ་བས།  །ཞི་བར་མི་གནས་སེམས་ཅན་འདྲེན་པར་ཤོག  །བདག་སོགས་བརྐྱངས་ཕྱག་ཕུལ་བའི་དགེ་བའི་མཐུས།  །གནས་སྐབས་ཚེ་རིང་ནད་མེད་ཕུན་ཚོགས་ཤོག  །འཆི་ཚེ་བདེ་བ་ཅན་དུ་སྐྱེས་ནས་ཀྱང་།  །རྫོགས་པའི་སངས་རྒྱས་གོ་འཕང་མྱུར་ཐོབ་ཤོག  །ཕ་མ་སེམས་ཅན་བདེ་དང་ལྡན་གྱུར་ཅིང་།  །ངན་འགྲོ་ཐམས་ཅད་རྟག་ཏུ་སྟོང་བ་དང་།  །བྱང་ཆུབ་སེམས་པ་གང་ན་སུ་བཞུགས་པ།  །དེ་དག་ཀུན་གྱི་སྨོན་ལམ་འགྲུབ་གྱུར་ཅིག  །སརྦ་མངྒ་ླ།།
ཀ་གཞུང་བྲིས་ཀྱི་ཕ་ས་
ཀ་གཞུང་བྲིས་ཀྱི་ཕ་ས་ ཀ་གཞུང་བྲིས་ཀྱི་ཕ་ས་ཞེས་པའི་དོན་ནི་ཐོག་མར་ཀརྨ་པ་ཆོས་གྲགས་རྒྱ་མཚོའི་དུས་སུ་སྔོན་གྱི་ཁྱུང་པོ་གཡུ་ཁྲིའི་ཡིག་གཟུགས་ལ་འགྱུར་བ་བཏང་ཤིང་། མཛེས་ཉམས་གཏོད་པ་ལ་བཀའ་བརྒྱུད་སྒར་བྲིས་སམ་ཀརྨ་སྒར་བྲིས་བྱུང་ནས་དར་ཁྱབ་བྱུང་བ་དང་།   ཕྱིས་སུ་སྡེ་དགེའི་རྒྱལ་པོས་བཀའ་འགྱུར་གསར་བཞེངས་སྐབས་མདོ་དབུས་ཁམས་གསུམ་ལས་བྲིས་མཁན་མང་པོ་བསྡུས་ཤིང་། ལེགས་ཆ་ཕྱོགས་བསྡུས་བྱས་པ་ལ་སྡེ་བྲིས་སམ་སྡེབ་བྲིས་སོགས་ཟེར།  དོན་དུ་དེ་དག་ནི་བཀའ་བརྒྱུད་སྒར་བྲིས་སོགས་ཁུང་ལྡན་ཡིག་གཟུགས་དུ་མ་ལས་ལེགས་ཆ་བསྡུས་པ་ཞིག་ཡིན་འདུག། དེ་རྗེས་ཀོང་སྤྲུལ་ཡོན་ཏན་རྒྱ་མཚོ་དང་ཁོང་གི་སློབ་མ་ཀརྨ་ཚེ་དཔལ་སོགས་ཀྱི་བྲིས་རྒྱུན་ལ་སྒར་གསར་དུ་གྲགས་ཤིང་། དེ་ནས་ཀོང་སྤྲུལ་གྱི་སློབ་མ་ཁྱུང་སྤྲུལ་པདྨ་ཕྲིན་ལས་རྒྱ་མཚོ་ནས་རིམ་བཞིན་ནང་ཆེན་འབྲོང་པ་ཀ་གཞུང་དུ་དར་ཞིང་རྒྱས་པའི་བྲིས་རྒྱུན་ནི་སྒར་གསར་གྱི་བྲིས་རྒྱུན་ངོ་མ་ཡིན།   བྲིིས་རྒྱུན་འདི་ནི་ཁམས་སྟོད་ནང་ཆེན་ཀ་གཞུང་ཡུལ་གྱི་ཐུན་མིན་ཁྱད་ཆོས་ཞིག་ཡིན་པར་མ་ཟད།     ཡིག་གཟུགས་འདིར་འབྲི་སླ་བ་དང་།  འདོན་བདེ་བ།  གཟུགས་མཛེས་པ་སོགས་ཀྱི་ཁྱད་ཆོས་ལྡན་པ་ཞིག་རེད། ལྷག་པར་དུ་ཁྱུང་སྤྲུལ་པདྨ་ཕྲིན་ལས་རྒྱ་མཚོའི་སྲས་པདྨ་འགྱུར་མེད་དང་། གུང་པ་དགེ་གྲགས། གོང་མ་བྱང་ཆུབ།  ཧོར་དགའ་རྡོར་སོགས་ལས་རིམ་པར་ཡིག་གཟུགས་དེ་ཉིད་དར་ཁྱབ་ཆེན་པོ་བྱུང་ཞིང་།  གུང་པ་དགེ་གྲགས་དང་།  གུང་པ་བྱང་ཆུབ་སོགས་ཀྱི་བྲིས་རྒྱུན་ ཁྱད་ལྡན་དུ་མ་བྱུང་བ་དང་། པད་འགྱུར་གྱི་བྲིས་རྒྱུན་ལ་ནང་བྲིས་ནོར་བ་མ་བྱུང་།  ལྷག་པར་དུ་སྨྱུག་འཛིན་དབང་པོ་གུང་པ་དགེ་གྲགས་དང་།  པད་འགྱུར་སོགས་ཀྱི་སློབ་མ་ཁ་སང་དེ་རིང་རྒྱལ་སྤྱིའི་སྒང་ན་སྙན་གྲགས་འབར་བའི་ཡིག་གཟུགས་སྒྱུ་རྩལ་པ་གྲགས་ཅན་འབྲུག་པ་མི་ཕམ་རྣམ་རྒྱལ་སྟེ་ཡིག་གཟུགས་སྒྱུ་རྩལ་སྣ་ཚོགས་ལ་རང་དབང་འབྱོར་བའི་སྨྱུག་འཛིན་དམ་པ་ཁོང་དང་།  མདོ་དབུས་ཁམས་གསུམ་ནས་ཡིག་གཟུགས་ཐད་གཟེངས་རྟགས་གང་མང་བཞེས་མྱོང་བའི་ཡིག་གཟུགས་རྒྱུད་འཛིན་མཁས་མཆོག་མང་པོ་བྱུང་དང་འབྱུང་བཞིན་པ་སོགས་ཀྱིས་ཀ་གཞུང་ནི་བྲིས་ཀྱི་ཕ་སའམ།  ཡིག་གཟུགས་སྒྱུ་རྩལ་གྱི་ལྟེ་གནས་ལྟ་བུར་གྱུར་ཡོད་པའི་ཕྱིར་ན་དེ་ལྟར་དུ་གྲགས་ཤིང་དེང་སང་དམིགས་གསལ་ས་གནས་དེའི་ཁྱད་ཆོས་ལྡན་པའི་བྲིས་གཟུགས་དེ་ལ་སྒར་གསར་རམ་ནང་བྲིས་ནོར་བུ་མའམ་ཀ་བྲིས་སོགས་འབོད་པ་རེད།
གྲུབ་མཐའ་སྨྲ་བ་བཞི་ནི།
༡༽བྱེ་བྲག་སྨྲ་བ་ཞེས་པ་ནི། དུས་གསུམ་རྫས་ཀྱི་བྱེ་བྲག་ཏུ་སྨྲ་བའམ་བྱེ་བྲག་བཤད་མཛོད་ཆེན་མོའི་རྗེས་སུ་བྲངས་ནས་གྲུབ་མཐའ་སྨྲ་བས་ན་དེ་སྐད་ཅེས་བྱའོ།
༣༽སེམས་ཙམ་པ་ཞེས་པ་ནི། ཆོས་ཐམས་ཅད་སེམས་ཀྱི་བདག་ཉིད་ཙམ་དུ་སྨྲ་བས་ན་དེ་སྐད་ཅེས་བྱའོ།
༤༽དབུ་མ་པ་ཞེས་པ་ནི། རྟག་ཆད་ཀྱི་མཐའ་གཉིས་དང་བྲལ་བའི་དབུས་ཁས་ལེན་པས་ན་དབུ་མ་པ།
འབའ་རོམ་བཀའ་རྒྱུད་དང་རྒྱ་ནག་གོང་མིའི་མཆོད་ཡོན་འབྲེལ་བ་
ཆོས་རྗེ་འབའ་རོམ་པ་ཆེན་པོའི་སློབ་མའི་གཙོ་བོ་འགྲོ་མགོན་ཏི་ཤྲཱི་རས་པ་དེ་ཉིད་༡༢༡༩ལོར་རྒྱ་ནག་རྒྱལ་པོ་ཤོ་ཧོ་རྒྱལ་རྒོད་赵遵顼གྱི་ དབུ་བླར་བྱོན་ཅིང་། ཆོས་སྤེལ་བས་དེ་ནས་བཟུང་འབའ་རོམ་བཀའ་རྒྱུད་དང་རྒྱ་ནག་མཆོད་ཡོན་འབྲེལ་བ་ཐོག་མར་བྱུང་།
ཀློ་ཡུལ་
ཀློ་ཡུལ་ བོད་དབུས་ཀྱི་ཤར་ལྷོའི་རྒྱུད་ཀྱི་ས་གནས་ཤིག
ཀློ་ཤོག་
ཀློ་ཤོག་ སྟོད་ཀློ་ཞེས་པའི་ལུང་པ་ནས་ཐོན་པའི་ཤོག་བུ།
ཀློག་
ཀློག་ (བྱེད་འབྲེལ་ལས་ཚིག) བཀླགས་པའི་ད་ལྟ་བ། ཡི་གེ་ལ་བལྟས་ནས་ཚིག་འདོན་པའི་དོན་ཏེ། (དཔེར་ན།) སློབ་གྲོགས་ཚོས་དཔེ་ཆ་ཀློག་གིན་ཡོད་ལྟ་བུ།
ཀོས་སྐོ་
ཀོས་སྐོ་ ཀོས་ཀོ་དང་འདྲ།
ཀློ་སུག་
ཀློ་སུག་ ཀློ་ཡུལ་ནས་ཐོན་པའི་སུག་སྨེལ་གྱི་མིང༌།
ཀོས་ཀོའི་གཤོང་འབུར་
ཀོས་ཀོའི་གཤོང་འབུར་ མ་ལེའི་ཀྱོང་འབུར།
ཀློག་ཀླག་
ཀློག་ཀླག་ ཀློག་པའི་མིང་ཙམ་ཏེ། (དཔེར་ན།) དཔེ་དེབ་ཀློག་ཀླག་བྱས་པས་ཅི་ལ་ཕན་ཞེས་པ་ལྟ་བུ།
ཀོས་ཐག་པ་
ཀོས་ཐག་པ་ ཉམ་ཐག་པའི་བརྡ་རྙིང་།
ཀྭ་ཡེ་
ཀྭ་ཡེ་ 1.རང་མཉམ་དང༌། རང་ལས་དམའ་བར་འབོད་པའི་སྒྲ་ཞིག་སྟེ། (དཔེར་ན།) ཀྭ་ཡེ་གྲོགས་པོ་རྣམ་པ་ཚོ་ཞེས་པ་ལྟ་བུ། 2. ཀ་ཡེ་ཡི་འབྲི་ཚུལ་གཞན།
ཀོས་སྨྱུང་
ཀོས་སྨྱུང་ མ་ལེའི་རྩེ་ཕྲ་བའམ། རྣོ་བ།
ཀྱ་ཀ་
ཀྱ་ཀ་ magpie སྐྱ་ཀ་ཡི་འབྲི་ཚུལ་གཞན།
ཀྱ་གེ་ཀྱོག་གེ་
ཀྱ་གེ་ཀྱོག་གེ་ (རྒྱན་ཚིག) ཀྱག་ཀྱོག་ལ་ལྟོས།
ཀྭའི་
ཀྭའི་ འབོད་པའི་བརྡ་ཞིག
ཀྱ་རེ་ཀྱོར་རེ་
ཀྱ་རེ་ཀྱོར་རེ་ (རྒྱན་ཚིག) ཀྱར་ཀྱོར་ལ་ལྟོས།
ཀྱག་གེ་ཀྱོག་གེ་
ཀྱག་གེ་ཀྱོག་གེ་ (རྒྱན་ཚིག) དྲང་མིན་ཀྱོག་ཀྱོག་གི་རྣམ་པ་སྟེ། (དཔེར་ན།) ལམ་ཀྱག་གེ་ཀྱོག་གེ། ཤིང་ཀྱག་ཀྱོག་མ་གཏོགས་འདྲོང་པོ་མི་འདུག ལས་དོན་ཀྱག་ཀྱོག་ཁོ་ན་བྱེད་ལྟ་བུ།
ཀྱ་རེ་ཀྱོ་རེ་
ཀྱ་རེ་ཀྱོ་རེ་ (རྒྱན་ཚིག) རང་ཚུགས་མི་ཐུབ་པའི་རྣམ་པ་སྟེ། (དཔེར་ན།) བྱིས་པ་ལམ་ལ་ཀྱ་རེ་ཀྱོ་རེར་འགྲོ་ཞེས་པ་ལྟ་བུ།
ཀྱང་ཀྱོང་
ཀྱང་ཀྱོང་ (རྒྱན་ཚིག) ཀྱང་ངེ་ཀྱོང་ངེའི་བསྡུས་ཚིག
ཀྱང་ངེ་ཀྱོང་ངེ་
ཀྱང་ངེ་ཀྱོང་ངེ་ (རྒྱན་ཚིག) ས་གཞི་འབུར་ཀོང་ཅན་གྱི་རྣམ་པ་སྟེ། (དཔེར་ན།) ས་གཞི་ཀྱང་ཀྱོང་ལ་འགྲོ་འདུག་མི་བདེ། ས་ཆ་ཀྱང་ངེ་ཀྱོང་ངེ་ཞིག་གི་ནང་དུ་ཆུ་ཏོག་ཙམ་འཁྱིལ་འདུག་ལྟ་བུ།
ཀྱམ་ཀྱམ་པ་
ཀྱམ་ཀྱམ་པ་ ཕར་ཚུར་འཆམ་འཆམ་དུ་འགྲོ་བའི་དོན།
ཀྱམ་མེ་
ཀྱམ་མེ་ (རྒྱན་ཚིག) འོད་ཀྱི་རྣམ་པ་ཞིག་སྟེ། (དཔེར་ན།) སྐར་ཚོགས་ནམ་མཁར་ཀྱམ་མེར་ཤར། སྒྲོན་མེ་འོད་ཀྱམ་མེ་ཞེས་པ་ལྟ་བུ།
ཀྱག་ཀྱོག་
ཀྱག་ཀྱོག་ 1.(རྒྱན་ཚིག) དབྱིབས་ཕར་འཁྱོག་ཚུར་འཁྱོག་ཡིན་པའི་དོན་ཏེ། (དཔེར་ན།) ལུང་པ་ཀྱག་ཀྱོག  ལམ་ཀྱག་ཀྱོག་ཅེས་པ་ལྟ་བུ། ཁ་སྐད་དུ་ཀྱ་གེ་ཀྱོག་གེ་ཞེས་པ་དང་དོན་གཅིག་སྟེ། (དཔེར་ན།) ལམ་ཀྱ་གེ་ཀྱོག་གེ་ལུང་པ་ཀྱ་གེ་ཀྱོག་གེ་ཞེས་པ་ལྟ་བུ། 2.ཀྱག་གེ་ཀྱོག་གེའི་བསྡུས་ཚིག 3.སྔར་རྒྱ་གར་དུ་དར་བའི་གྲངས་གནས་ཆེན་པོ་ཞིག
ཀྱག་ཀྱག་
ཀྱག་ཀྱག་ 1. རྩེད་མོའམ་དངོས་འབྲེལ་མ་བརྗོད་པར་ཀྱག་ཀྱག་བྱས་པ་སྟེ། (དཔེར་ན།) སྐད་ཆ་དེ་དངོས་གནས་མ་རེད་ཀྱག་ཀྱག་རེད་ལྟ་བུ། 2. (ཡུལ་སྐད།) བསམ་བཞིན་དུ་བསྙས་བསྐོས་པའི་དོན་ཏེ། (དཔེར་ན།) ཀྱག་ཀྱག་བྱས་ནས་མགོ་རྙོག་བཟོས་འདུག་ལྟ་བུ།
ལྷ་སའི་ཕྱོགས་བཞིའི་རིགས་གསུམ་མགོན་པོ།
གྲོང་ཁྱེར་ལྷ་ས། ཕྱོགས་བཞིའི་རིགས་གསུམ་མགོན་པོའི་ལྷ་ཁང་། ཕྱོགས་བཞིའི་རིགས་གསུམ་མགོན་པོའི་ལྷ་ཁང་ཞེས་པ་ནི། སངས་རྒྱས་ཐམས་ཅད་ཀྱི་ཐུགས་ཀྱི་བརྩེ་བ་གཅིག་ཏུ་འདུས་པའི་མཚོན་བྱེད་མགོན་པོ་སྤྱན་རས་གཟིགས་དང་། སངས་རྒྱས་ཐམས་ཅད་ཀྱི་ཐུགས་ཀྱི་མཁྱེན་པ་གཅིག་ཏུ་འདུས་པའི་མཚོན་བྱེད་མགོན་པོ་འཇམ་དཔལ་དབྱངས། སངས་རྒྱས་ཐམས་ཅད་ཀྱི་མཐུ་སྟོབས་ནུས་པ་གཅིག་ཏུ་འདུས་པའི་མཚོན་བྱེད་མགོན་པོ་ཕྱག་ན་རྡོ་རྗེ་བཅས་ཡིན་པས་“རིགས་གསུམ་མགོན་པོས་མ་འདུས་སངས་རྒྱས་མེད”ཅེས་གསུངས་པར་གྲགས། དེའང་ར་ས་འཕྲུལ་སྣང་གཙུག་ལག་ཁང་བཞེངས་རྗེས“ཕྱོགས་བཞིའི་རིགས་གསུམ་མགོན་པོ”ཞེས་རིགས་གསུམ་མགོན་པོའི་སྐུ་བརྙན་བཞུགས་པའི་ལྷ་ཁང་བཞི་ཡོད་པ་ལ་ཤར་རིགས་གསུམ་མགོན་པོ་ནི། ཨི་སི་ལམ་ཕྱག་འཚལ་ཁང་དང་ཉེ་བར་ཡོད་པ་ལ་ད་ལྟ་ཉམས་གསོ་ཞུ་ཐུབ་མེད། ལྷོ་རིགས་གསུམ་མགོན་པོ་ནི། གཟིམས་ཤག་རམ་པའི་ཤར་ངོས་སུ་ཡོད་པ་ལ་ད་ལྟ་ཉམས་གསོ་ཞུས་ཤིང་སྔར་སྲོལ་ལྟར་དགའ་ལྡན་དགོན་གྱི་བདག་འཛིན་གནང་མུས། ནུབ་རིགས་གསུམ་མགོན་པོ་ནི། ཐོག་མར་གཡུ་ཐོག་ཟམ་པའི་ཉེ་འགྲམ་དུ་ཡོད་པ་[page 32] ལ་རྗེས་སུ་ཀླུ་སྒུག་རྒྱལ་སྒོའི་འགྲམ་དུ་སྤོས་གནང་བས། ད་ལྟ་གསར་བཞེངས་ཞུས་རྗེས་འབྲི་གུ་ཡང་རི་སྒར་གྱིས་བདག་འཛིན་གནང་མུས། བྱང་རིགས་གསུམ་མགོན་པོ་ནི། ཐོག་མར་ར་མོ་ཆེའི་བྱང་ངོས་གླིང་སྐོར་ལམ་དུ་ཡོད་པ་ལ་དེ་རྗེས་ར་མོ་ཆེ་རྡོ་ཟམ་འགྲམ་དུ་གནས་སྤོས་ཀྱིས་ཉམས་གསོ་ཞུས་རྗེས་ད་ལྟ་གར་རི་དགོན་གྱིས་བདག་འཛིན་གནང་བ་བཅས་ཡིན།
ཀྱང་
ཀྱང་ ཀྱང་འང་ཡང་གསུམ་ལ་བོད་ཡིག་བརྡ་སྤྲོད་རྣམས་སུ་རྒྱན་སྡུད་ཀྱི་ཚིག་ཕྲད་ཟེར། འཇུག་ཚུལ་ནི། ག་ད་བ་ས་ད་དྲག་ཀྱང་། ། ང་ན་མ་ར་ལ་མཐར་ཡང་། །འ་དང་མཐའ་རྟེན་མེད་མཐར་འང། །རྐང་པ་སྐོང་ཚེ་ཡང་འཐོབ་བོ་ཞེས་པ་ལྟར་ཡིན། མིང་ཚིག་དང་རྒྱན་ཚིག་གི་བར་ལ་སྦྱར་ན་ཁྱད་ཆོས་སྔ་མའི་སྟེང་དུ་ཕྱི་མ་དེ་ཡང་ཚང་བའི་དོན་ཏེ། (དཔེར་ན།) རྟ་བོ་འདི་གཟུགས་ཀྱང་ཆེ་ལ་འགྲོས་ཀྱང་མགྱོགས། ལུག་ཀྱང་ཆེ་ལ་བལ་ཡང་བཟང་ལྟ་བུ། མིང་ཚིག་དང་ལས་ཚིག་གི་བར་ལ་སྦྱར་ན་བྱ་བ་སྔ་ཕྱི་གཉིས་ཀ་འདྲ་བའི་དོན་ཏེ། རྩིས་རིག་ཀྱང་བསླབས་ཤིང་སྐད་ཡིག་ཀྱང་སྦྱངས་ལྟ་བུ། རྒྱན་ཚིག་གི་མཐར་སྦྱར་ན། 1>མཐུན་པའི་རྒྱན་སྡུད་ལ་འཇུག་པ་ནི། ཡག་ཀྱང་ཡག་ལ་སྤུས་ཀྱང་ལེགས་ལྟ་བུ། 2>མི་མཐུན་པའི་རྒྱན་སྡུད་ལ་འཇུག་པ་ནི། མདོག་ཡག་ཀྱང་སྤུས་ཀ་དམན་ལྟ་བུ། 3>ལས་ཚིག་གི་མཐར་སྦྱར་ན། མི་མཐུན་པ་སྡུད་པའི་དོན་ལ་འཇུག་པ་ནི། དཀའ་ཚེགས་མྱངས་ཀྱང་སེམས་མི་སྡུག  དགྲ་མང་བསླེབས་ཀྱང་དཔའ་མི་ཞུམ་ལྟ་བུ། 4>མཐུན་པ་སྡུད་པའི་དོན་ལ་འཇུག་པ་ནི། དཀའ་ཚེགས་ཀྱང་མྱངས་ལ་གྲུབ་འབྲས་ཀྱང་ཆེན་པོ་ཐོབ་ལྟ་བུ།
བོད་ཡིག་གི་ཐུན་མོང་གི་སྐུང་སྲོལ།
ཐུན་མོང་མ་ཡིན་པའི་སྐུང་སྲོལནི། གཤར་མ་ཁོ་ནར་འབྱོར་བའི་སྐུང་སྲོལ་ཞིག་སྟེ། མིང་དང་མིང་གི་ཚོག་སཔའི་ཚེགབར་སྔ་ཕྱི་སྨྱུག་འགྲོས་རྣམས་ཚུལ་བཞིན་ཅི་ལྕོགས་གང་ལྕོགས་ཀྱིས་བསྡུས་ཏེ། བྲི་ལ་ཧ་ཅང་མགྲོགས་པ་དང་།  སྣག་ཤོག་མང་དུ་བསྲི་རུང་བའི་ཕན་པ་ཡོད། འདི་ལའང་དབྱེ་བ་དྲུག་སྣང་། གཅིག སྔ་མ་སོར་བཞག་ཕྱི་མའི་མིང་གཞི་སྐུང་།། སདོགས་དབྱངས་མཐའ་རྡེན་གང་ཆོད་སྔ་མར་སྦྱར།། བཀྲ་ཤིས     བཀྲིས་།     མགོ་འདྲེན     མགྲེནི། ཆོ་འཕྲུལ བློ་གྲོས་     བླཽོས། གཤམ་གསལ     གཤོལ། མྱ་ངན་མེད     མྱོངད། སློབ་དཔོན་རིན་པོ་ཆེ ཨོ་རྒྱན་པད་མ་འབྱུང་གནས ཨྱདབྱུང། གཉིས་པ། ཕྱི་མའི་མིང་གཞི་བསྐུངས་བའི་འཕྲོ་མ་དག། སྔ་མའིའཕུལ་རྟེན་མི་་གཞི་གང་རིགས་སྦྱར།། ཁེངས་བསྐྱུངས    ཁྱེུངས། དངོས་གྲུབ དཔའ་རིས་  དཔིས། དུད་འགྲོ སེམས་ཅན མཛའ་བཤེས སངས་རྒྱས   སརྒྱས། ཡིད་བཞིན་ནོར་བུ  ཡིནོརུ། གསུམ་པ། སྔ་མ་མས་འཕྲུལ་ཅན་གྱི་གཞི་རྟེན་སྤངས།། ཕྱི་མའི་མས་འཕྲུལ་མཐའ་རྟེན་སྔ་མར་སྦྱར།། མཁའ་འགྲོ   མཁའགྲོ། གྲུབ་མཐའ   གྲུའ།
འབའ་རོམ་བཀའ་བརྒྱུད་དང་ཧོར་གྱི་མཆོད་ཡོན་འབྲེལ་བ་
འབའ་རོམ་བཀའ་བརྒྱུད་དང་ཧོར་གྱི་མཆོད་ཡོན་ འབྲེལ་བའི་ལོ་རྒྱུས།
ལྷག་མ་བསྔོ་བ་
ལྷག་མ་བསྔོ་བ་ནི༔ ཨོཾ་ཨཱཿཧཱུྃ༔ ལྷག་ལ་དབང་བ་དྲེགས་པའི་ཚོགས༔ སྤྲིན་ལྟར་གཏིབ་ཅིང་ཧབ་ཤར་རྒྱུག༔ ཤ་ཁྲག་བརྒྱན་པའི་ཚོགས་ལྷག་བཞེས༔ སྔོན་གྱི་དམ་བཅའ་ཇི་བཞིན་དུ༔ བསྟན་དགྲ་དམ་ཉམས་ཟས་སུ་ཟོ༔ རྟགས་དང་མཚན་མ་མྱུར་དུ་སྟོན༔ སྒྲུབ་པའི་བར་ཆད་བཟློག་པ་དང་༔ ཕྲིན་ལས་ཐོགས་མེད་འགྲུབ་པར་མཛོད༔ ཨུ་ཙིཥྚ་བྷ་ལིནྟ་ཁཱ་ཧིཿ
སྐྱབས་འགྲོའོ་དམིགས་པ་
སྐྱབས་ཡུལ་མདུན་གྱི་ནམ་མཁར་འཇའ་འོད་འཁྱིལ་བའི་ཀློང༌། སེང་ཆེན་བསྣོལ་བའི་ཁྲི། པདྨ་ཉི་ཟླའི་གདན་ལ་ཆོས་སྐུ་ཀུན་ཏུ་བཟང་པོ་ལ་བླ་མ་ཡི་དམ་སངས་རྒྱས་བྱང་སེམས་དཔའ་བོ་མཁའ་འགྲོ་ཡེ་ཤེས་ལྷ་ཚོགས་རྣམས་སྤྲིན་ཕུང་གི་ཚུལ་དུ་བཞུགས་པར་གྱུར། དེ་དག་གི་སྤྱན་སྔར་བདག་གཞན་མ་གྱུར་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་བླ་མ་ལ་སྐྱབས་སུ་མཆིའོ། སོགས།
སྐུ་གསུམ་བླ་མའི་རྣལ་འབྱོར་གྱི་གསོལ་འདེབས་དུག་གསུམ་མ་སྤངས་རང་གྲོལ་
ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ སྐུ་གསུམ་བླ་མའི་རྣལ་འབྱོར་གྱི་གསོལ་འདེབས་དུག་གསུམ་མ་སྤངས་རང་གྲོལ་བཞུགས་སོ༔ ཨོཾ་ཨཱཿཧཱུྃ༔ རྣམ་དག་ཆོས་དབྱིངས་ཁྱབ་གདལ་ཕོ་བྲང་དུ༔ སྐྱེ་མེད་སྤྲོས་བྲལ་ཆོས་སྐུའི་བླ་མ་ལ༔ བདག་ཉིད་མོས་གུས་གདུང་བས་གསོལ་བ་འདེབས༔ མ་རིག་གཏི་མུག་མ་སྤངས་རང་གྲོལ་ནས༔ རང་བྱུང་ཡེ་ཤེས་མ་བཅོས་ལྷུན་གྲུབ་ཏུ༔ ཆོས་སྐུའི་བྱིན་རླབས་ཀ་དག་རང་དབང་ཞུ༔ གསལ་དག་ཡེ་ཤེས་བདེ་ཆེན་ཕོ་བྲང་དུ༔ མ་འགག་བདེ་ཆེན་ལོངས་སྐུའི་བླ་མ་ལ༔ བདག་ཉིད་མོས་གུས་གདུང་བས་གསོལ་བ་འདེབས༔ འདོད་ཆགས་ཞེན་པ་མ་སྤངས་རང་གྲོལ་ནས༔ རང་རིག་ཡེ་ཤེས་བདེ་ཆེན་རང་གྲོལ་དུ༔ ལོངས་སྐུའི་བྱིན་རླབས་ལྷུན་གྲུབ་རང་དབང་ཞུ༔ སྐྱོན་བྲལ་རྣམ་དག་པདྨའི་ཕོ་བྲང་དུ༔ ངེས་མེད་རང་ཤར་སྤྲུལ་སྐུའི་བླ་མ་ལ༔ བདག་ཉིད་མོས་གུས་གདུང་བས་གསོལ་བ་འདེབས༔ ལོག་རྟོག་ཞེ་སྡང་མ་སྤངས་རང་གྲོལ་ནས༔ རང་སྣང་ཡེ་ཤེས་རང་རིག་རང་གྲོལ་དུ༔ སྤྲུལ་སྐུའི་བྱིན་རླབས་རང་གྲོལ་རང་དབང་ཞུ༔ ཡང་དག་འོད་གསལ་རང་རིག་ཕོ་བྲང་དུ༔ ཕྱོགས་མེད་བདེ་ཆེན་སྐུ་གསུམ་བླ་མ་ལ༔ བདག་ཉིད་མོས་གུས་གདུང་བས་གསོལ་བ་འདེབས༔ ཐ་དད་གཟུང་འཛིན་མ་སྤངས་རང་གྲོལ་ནས༔ རང་བྱུང་ཡེ་ཤེས་སྐུ་གསུམ་ལྷུན་གྲུབ་ཏུ༔ བདེ་ཆེན་སྐུ་གསུམ་བྱིན་རླབས་དབང་བསྐུར་ཞུ༔ རང་སེམས་མཐའ་བྲལ་ཆོས་སྐུ་མ་རྟོགས་པས༔ གཏི་མུག་རྨོངས་པའི་འཁོར་བར་འཁྱམས་པ་ཡི༔ སྡུག་བསྔལ་སེམས་ཅན་འདི་རྣམས་སྙིང་རེ་རྗེ༔ དེ་རྣམས་ཐམས་ཅད་ཆོས་སྐུ་ཐོབ་པར་ཤོག༔ རང་རིག་བདེ་ཆེན་ལོངས་སྐུ་མ་རྟོགས་པར༔ འདོད་ཆགས་སྲིད་པས་འཁོར་བར་འཁྱམས་པ་ཡི༔ འདོད་ལོག་སེམས་ཅན་འདི་རྣམས་སྙིང་རེ་རྗེ༔ དེ་རྣམས་ཐམས་ཅད་ལོངས་སྐུ་ཐོབ་པར་ཤོག༔ རང་སེམས་ཤར་གྲོལ་སྤྲུལ་སྐུ་མ་རྟོགས་པར༔ སྡང་སེམས་གཉིས་སྣང་འཁོར་བར་འཁྱམས་པ་ཡི༔ ལོག་རྟོག་སེམས་ཅན་འདི་རྣམས་སྙིང་རེ་རྗེ༔ དེ་རྣམས་ཐམས་ཅད་སྤྲུལ་སྐུ་ཐོབ་པར་ཤོག༔ རང་སེམས་སྐུ་གསུམ་དབྱེར་མེད་མ་རྟོགས་པར༔ དེར་འཛིན་ཉོན་མོངས་ཤེས་བྱའི་སྒྲིབ་པ་རྣམས༔ སངས་རྒྱས་མ་ཐོབ་འགྲོ་ཀུན་སྙིང་རེ་རྗེ༔ དེ་རྣམས་ཐམས་ཅད་སྐུ་གསུམ་ཐོབ་པར་ཤོག༔ ཟབ་ཆོས་ཞི་ཁྲོ་དགོངས་པ་རང་གྲོལ་གྱི་སྐུ་གསུམ་བླ་མའི་རྣལ་འབྱོར་གྱི་གསོལ་འདེབས་དུག་གསུམ་མ་སྤངས་རང་གྲོལ་ཞེས་བྱ་བ༔ ཨོ་རྒྱན་པདྨ་འབྱུང་གནས་ཀྱིས་སྦྱར་བ༔ ཇི་སྲིད་འཁོར་བའི་འཇིག་རྟེན་མ་སྟོངས་བར༔ དེ་སྲིད་དམ་པའི་ཆོས་འདི་མ་རྫོགས་སོ༔ ཀརྨ་གླིང་པས་གཏེར་ནས་གདན་དྲངས་པའོ༔
སྒམ་པོའི་གཏོར་བསྔོས་
སྒམ་པོའི་གཏོར་བསྔོས་བཞུགས་སོ། ཨོཾ་བཛྲ་ཨ་མྲྀ་ཏ་སོགས་བརྗོད། སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་ཨཱཿཧཱུྃ་འོད་དུ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་གཏོར་མ་དངས་ཤིང་ཐོགས་པ་མེད་པ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་པར་གྱུར། ཨོཾ་ཨ་ཀ་རོས་བྱིན་གྱིས་བརླབས། མཆོད་སྦྱིན་གྱི་གཏོར་མ་རྒྱ་ཆེན་པོ་འདི་བསྔོ་ཞིང་འབུལ་བའི་གནས་སུ་གྱུར་པ་ནི། ལྷ་ཆེན་པོ་དྭགས་ལྷ་སྒམ་པོ། ཡབ་བཟང་པོ་འོ་དེ་གུང་རྒྱལ། ཡུམ་བཟང་མོ་ཐང་ལྷའི་ཀླུ་མོ། མཆེད་ཆེན་པོ་ཡར་ལྷ་ཤམ་པོ། ལྕམ་ཀོང་བཙུན་དེ་མོ། གཅུང་ཆོས་ལྷ་སྒམ་པོ། གཉེར་པ་ཆེན་པོ་དྷེ་ཝ་དཔལ། གཞུ་བརྡུང་ལ་སོགས་པ་རུ་འདྲེན་ཀྱི་སྐྱེས་བུ་བརྒྱ། སྟག་གཟིག་དོམ་དྲེད་ལ་སོགས་པ་གཅན་གཟན་གྱི་རུ་འདྲེན་བརྒྱ། བྱ་ཁྲ་ལ་སོགས་པ་འདབ་ཆགས་ཀྱི་རུ་འདྲེན་བརྒྱ། གཞན་ཡང་གཏེར་བདག་ཇོ་བོ་རྒྱལ་ལྷ། གཉེར་པ་མཆིམ་ལྷ་སྤུན་བདུན། དྲེགས་པ་ལྷ་སྲིན་སྡེ་བརྒྱད། སྟེང་ལྷ་ཡི་དམག་ཚོགས། འོག་ཀླུ་ཡི་དམག་ཚོགས། བར་བཙན་གྱི་དམག་ཚོགས་འཁོར་དང་བཅས་པ་རྣམས་ལ་འབུལ་ལོ། བཞེས་ནས་སངས་རྒྱས་ཀྱི་བསྟན་པ་སྲུངས། བླ་མ་དམ་པའི་སྐུ་ཚེ་སྲིངས། རྣལ་འབྱོར་པ་བདག་ཅག་དཔོན་སློབ་ཡོན་མཆོད་འཁོར་དང་བཅས་པ་རྣམས་ལ་སྡང་བར་བྱེད་པའི་དགྲ་སོད། གནོད་པར་བྱེད་པའི་བགེགས་ཐུལ། བར་དུ་གཅོད་པའི་རྐྱེན་ཟློག །བསམ་པའི་དོན་ཐམས་ཅད་ཡིད་བཞིན་དུ་འགྲུབ་པའི་ཕྲིན་ལས་དང་བཀའ་སྡོད་སྡོང་གྲོགས་རྒྱ་ཆེན་པོ་མཛད་དུ་གསོལ། ན་མོ། བདག་གི་བསམ་པའི་སྟོབས་དག་དང༌། །དེ་བཞིན་གཤེགས་པའི་སྦྱིན་སྟོབས་དང༌། །ཆོས་ཀྱི་དབྱིངས་ཀྱི་སྟོབས་རྣམས་ཀྱིས། །འཕགས་པ་རྣམས་ལ་མཆོད་པ་དང༌། །སེམས་ཅན་རྣམས་ལ་ཕན་གདགས་སླད། །དོན་རྣམས་གང་དག་བསམ་པ་ཀུན། །དེ་དག་ཐམས་ཅད་ཅི་རིགས་པ། །གཏེར་བདག་རྣམས་ལ་འདོད་ཡོན་ཚོགས། །ཐོགས་པ་མེད་པར་འབྱུང་གྱུར་ཅིག །གཏེར་སྲུང་སྒམ་པོ་ལྷ་རྩེའི་བསྟོད་བསྐུལ་ནི། ཀྱཻ། ཆོས་དབྱིངས་རྣམ་དག་ནམ་མཁའི་དཀྱིལ་འཁོར་ནས། །རྟེན་འབྲེལ་རྣམ་དག་གླིང་བཞི་རི་རབ་གསལ། །ཐེག་ཆེན་ཆོས་དར་ལྷོ་རྒྱལ་འཛམ་བུ་གླིང༌། །ནང་གི་གནས་མཆོག་ཉི་ཤུ་རྩ་བཞི་ནས། །རྩྭ་རི་ཞེས་བྱ་ཡེ་ཤེས་དཀྱིལ་འཁོར་འདིར། །གསང་སྔགས་ལྷ་ཚོགས་ནམ་མཁའི་སྤྲིན་ལྟར་གཏིབས། །དཔའ་བོ་མཁའ་འགྲོ་བར་སྣང་གློག་ལྟར་འཁྱུག །བསྟན་པའི་ལས་མཛད་ཞིང་སྐྱོང་རྒྱལ་པོ་ཁྱོད། །སངས་རྒྱས་བསྟན་པ་གཉན་པོ་སྲུང་བའི་ཚེ། །ཀུན་དགའ་གཞོན་ནུ་གནས་ཆེན་བཞི་ན་བཞུགས། །དམ་ཉམས་དགྲ་བོའི་སྲོག་རྩ་ཉུལ་བའི་ཚེ། །ལྷ་བཙན་ནག་པོ་བར་སྣང་ཁམས་སུ་རྒྱུག །དཀར་པོ་ལྷ་ཡི་རྒྱལ་སྲིད་སྐྱོང་བའི་ཚེ། །སྒམ་པོ་ལྷ་རྩེ་ལྷ་དམག་འབུམ་གྱིས་བསྐོར། །སྐུ་མདོག་དཀར་པོ་ཆུ་ཤེལ་དངས་པའི་མདོག །ཞལ་གཅིག་ཕྱག་གཉིས་རབ་མཛེས་གཞོན་ཚུལ་ཅན། །རིན་ཆེན་སྣ་ལྔའི་རྒྱན་ཆ་སི་ལི་ལི། །ལྷ་རྫས་དར་གྱི་ན་བཟའ་ལྷུབས་སེ་ལྷུབ། །ཕྱག་གཡས་རུ་དར་དཀར་པོ་ནམ་མཁར་ཕྱར། །སངས་རྒྱས་བསྟན་པ་མི་ནུབ་རྒྱལ་མཚན་འཛིན། །གཡོན་པས་གསེར་གཞོང་རིན་ཆེན་དུ་མས་བཀང༌། །སྒྲུབ་པ་པོ་ལ་དངོས་གྲུབ་ཆར་ལྟར་འབེབས། །ཆིབས་སུ་གྱི་ལིང་ངང་དཀར་ཁྱུང་གཤོག་ཆིབས། །འཁོར་དུ་དམ་ཅན་ལྷ་དམག་འབུམ་གྱིས་བསྐོར། །ལ་ལས་དྲག་པོའི་བསྭོ་སྒྲ་དི་རི་རི། །ལ་ལས་དཔལ་གྱི་རུ་མཚོན་ལྷུབས་སེ་ལྷུབ། །ལྷ་དབང་ཆེན་པོ་དཔོན་གཡོག་འཁོར་དང་བཅས། །དམ་རྫས་བརྒྱན་པའི་གཏོར་མ་འདི་བཞེས་ལ། །དམ་བཅའ་བཞིན་དུ་བཅོལ་བའི་ཕྲིན་ལས་མཛོད། །ཅེས་ཕྲིན་ལས་བཅོལ་ལོ། ཟབ་ཆོས་ཞི་ཁྲོ་དགོངས་པ་རང་གྲོལ་གྱི་རིན་ཆེན་གཏེར་གྱི་སྲུང་མ་སྒམ་པོ་ལྷ་རྩེ་བཙན་རྒོད་ཆེན་པོས་ཤོག་སེར་གཏེར་སྟོན་རིན་པོ་ཆེ་ལ་ཕུལ་སྐབས་གཏེར་སྟོན་ཉིད་ཀྱིས་སྦྱར་བའོ།
བར་དོའི་སྨོན་ལམ་འཇིགས་སྐྱོབས་མ་
བར་དོའི་སྨོན་ལམ་འཇིགས་སྐྱོབས་མ་ཞེས་བྱ་བ་བཞུགས་སོ༔ ཀྱེ་མ༔ བདག་ནི་ཚེ་ཡི་འཕེན་པ་ཟད་པའི་ཚེ༔ འཇིག་རྟེན་འདི་ནས་ཉེ་དུས་མི་སྟོངས་ཏེ༔ རང་ཉིད་གཅིག་པུར་བར་དོར་འཁྱམས་ཙ་ན༔ རྒྱལ་བ་ཞི་ཁྲོའི་ཐུགས་རྗེའི་ཤུགས་ཕྱུངས་ནས༔ མ་རིག་མུན་པའི་སྨག་རུམ་སེལ་བར་ཤོག༔ དགའ་བའི་གྲོགས་དང་བྲལ་ནས་གཅིར་པུར་འཁྱམས༔ རང་སྣང་སྟོང་པའི་གཟུགས་བརྙན་འཆར་དུས་དེར༔ སངས་རྒྱས་རྣམས་ཀྱི་ཐུགས་རྗེའི་ཤུགས་ཕྱུངས་ནས༔ དངངས་སྐྲག་བར་དོའི་འཇིགས་པ་མི་འབྱུང་ཤོག༔ ཡེ་ཤེས་གསལ་བའི་འོད་ལྔ་འཆར་དུས་དེར༔ མི་འཇིགས་མི་སྐྲག་རང་ངོ་ཤེས་པར་ཤོག༔ ཞི་དང་ཁྲོ་བོའི་སྐུ་གཟུགས་འཆར་དུས་དེར༔ མི་འཇིགས་གདེང་ཐོབ་བར་དོ་ངོ་ཤེས་ཤོག༔ ལས་ངན་དབང་གིས་སྡུག་བསྔལ་མྱོང་ཙ་ན༔ རྒྱལ་བ་ཞི་ཁྲོས་སྡུག་བསྔལ་སེལ་བར་ཤོག༔ ཆོས་ཉིད་རང་སྒྲ་འབྲུག་སྟོང་ལྡིར་ཙ་ན༔ ཐེག་ཆེན་ཆོས་ཀྱི་སྒྲ་རུ་འགྱུར་བར་ཤོག༔ སྐྱབས་མེད་ལས་ཀྱི་རྗེས་སུ་འབྲང་དུས་དེར༔ རྒྱལ་བ་ཞི་ཁྲོས་བདག་སོགས་བསྐྱབ་ཏུ་གསོལ༔ བག་ཆགས་ལས་ཀྱི་སྡུག་བསྔལ་མྱོང་ཙ་ན༔ འོད་གསལ་བདེ་བའི་ཏིང་འཛིན་འཆར་བར་ཤོག༔ སྲིད་པ་བར་དོར་བརྫུས་ཏེ་སྐྱེས་ཙ་ན༔ ཕྱིར་ལོག་བདུད་ཀྱི་ལུང་བསྟན་མི་འབྱུང་ཤོག༔ གང་དུ་བསམ་པ་དབང་གིས་སླེབས་ཙ་ན༔ ལས་ངན་འཁྲུལ་པའི་འཇིགས་སྐྲག་མི་འབྱུང་ཤོག༔ གཅན་གཟན་ཁྲོ་བོའི་ངར་སྐད་འདོན་པའི་ཚེ༔ ཡི་གེ་དྲུག་པའི་ཆོས་སྒྲར་འགྱུར་བར་ཤོག༔ ཁ་ཆར་རླུང་དང་མུན་པས་དེད་པའི་ཚེ༔ ཡེ་ཤེས་གསལ་བའི་ལྷ་མིག་མཐོང་བར་ཤོག༔ རིགས་མཐུན་ནང་ཚན་བར་དོའི་སེམས་ཅན་རྣམས༔ མིག་སེར་མེད་ཅིང་མཐོ་རིས་སྐྱེ་བར་ཤོག༔ ཤིན་ཏུ་ཉོན་མོངས་བཀྲེས་ཤིང་སྐོམ་པའི་ཚེ༔ ལྟོགས་སྐོམ་ཚ་གྲང་སྡུག་བསྔལ་མི་འབྱུང་ཤོག༔ ཕྱི་མ་ཕ་མའི་འདུ་འཕྲོད་མཐོང་ཙ་ན༔ རྒྱལ་བ་ཞི་ཁྲོ་ཡབ་ཡུམ་ཉིད་མཐོང་ཤོག༔ གར་སྐྱེས་རང་དབང་ཐོབ་ནས་གཞན་དོན་དུ༔ མཚན་དཔེས་བརྒྱན་པའི་ལུས་མཆོག་ཐོབ་པར་ཤོག༔ བདག་ཉིད་སྐྱེས་པའི་ལུས་མཆོག་ཐོབ་གྱུར་ནས༔ མཐོང་ཐོས་ཐམས་ཅད་མྱུར་དུ་གྲོལ་བར་ཤོག༔ ལས་ངན་ཐམས་ཅད་རྗེས་སུ་མི་འབྲང་ཞིང་༔ བསོད་ནམས་གང་ཡོད་འཕེལ་ཞིང་རྗེས་འབྲང་ཤོག༔ གང་དང་གང་དུ་སྐྱེ་བ་དེ་དང་དེར༔ ཚེ་རབས་ཡི་དམ་ལྷ་དང་མཇལ་བར་ཤོག༔ སྐྱེས་མ་ཐག་ཏུ་སྨྲ་ཤེས་འགྲོ་ཤེས་ཏེ༔ སྐྱེ་བ་དྲན་ཅིང་མི་བརྗེད་གཟུངས་ཐོབ་ཤོག༔ ཡོན་ཏན་ཆེ་ཆུང་འབྲིང་དང་སྣ་ཚོགས་པ༔ ཐོས་སམ་མཐོང་བ་ཙམ་གྱིས་ཤེས་གྱུར་ཅིག༔ གང་དུ་སྐྱེས་པའི་ཡུལ་དེར་བཀྲ་ཤིས་ཤོག༔ སེམས་ཅན་ཐམས་ཅད་བདེ་དང་ལྡན་གྱུར་ཅིག༔ རྒྱལ་བ་ཞི་ཁྲོ་ཁྱེད་སྐུ་ཅི་འདྲ་དང་༔ འཁོར་དང་སྐུ་ཚེའི་ཚད་དང་ཞིང་ཁམས་དང་༔ ཁྱེད་ཀྱི་མཚན་མཆོག་བཟང་པོ་ཅི་འདྲ་བ༔ དེ་འདྲ་ཁོ་ནར་བདག་སོགས་འགྱུར་བར་ཤོག༔ ཀུན་བཟང་ཞི་ཁྲོ་རབ་འབྱམས་ཐུགས་རྗེ་དང་༔ ཆོས་ཉིད་རྣམ་པར་དག་པའི་བདེན་སྟོབས་དང་༔ སྔགས་འཆང་རྩེ་གཅིག་བསྒྲུབས་པའི་བྱིན་རླབས་ཀྱིས༔ སྨོན་ལམ་བཏབ་པ་དེ་བཞིན་འགྲུབ་གྱུར་ཅིག༔ བར་དོའི་སྨོན་ལམ་འཇིགས་སྐྱོབས་མ་ཞེས་བྱ་བ་འཁོར་བ་མ་སྟོང་གི་བར་དུ་མ་རྫོགས་སོ༔
པཎ་ཆེན་སྐུ་ཕྲེང་བཅུ་པ་ཆོས་ཀྱི་རྒྱལ་མཚན།
པཎ་ཆེན་སྐུ་ཕྲེང་བཅུ་པ་ཆོས་ཀྱི་རྒྱལ་མཚན།
པཎ་ཆེན་བཅུ་བ་དགོངས་པ་ཆོས་དབྱིངས་སུ་ཐིམ་སྐབས་ཀྱི་གསུང་བཤད
སྤྱི་བཤད།
དེ་རིང་ནངས་ཁ་དུས་དབང་གིས་པཎ་ཆེན་ཐམས་ཅད་མཁྱེན་པ་ང་ཚོར་མ་དབང་བས་སངས་རྒྱས་ཀྱི་བསྟན་པ་ལ་ཆག་སྒོ་ཆེན་པོ་བྱུང་སོང་། ཐམས་ཅད་ཀྱིས་ཐུགས་ལ་སྐྱོ་སྡུག་ཆེན་པོ་བྱེད་ཀྱི་ཡོད་པས། ཀུན་མཁྱེན་རིན་པོ་ཆེས་ང་ལ་གྲྭ་ཚང་རིན་པོ་ཆེ་གྲྭ་རྒན་གཞོན་ཐམས་ཅད་ལྷན་ཅིག་ཏུ་འཛོམས་ནས་ཁ་བརྡ་ཞིག་བྱོས་ཞེས་གསུངས་པས། ང་ཕྱིར་འོངས་ནས་གྲྭ་ཚང་ལ་སེམས་གསོ་ཟེར་ནའང་ཆོག གནས་ཚུལ་ཞུ་ཞེས་ནའང་ཆོག ཀུན་མཁྱེན་རིན་པོ་ཆེའི་གསུང་ལྟར་འདིར་ཡོང་བ་ཡིན། སྤྱིར་ན་དེ་རིང་ཁ་སང་སངས་རྒྱས་ཀྱི་བསྟན་པ་སྣུམ་ཟད་ཀྱི་མར་མེ་ལྟག་ཆད་ཀྱི་རྫིང་བུ་བཞིན་དུ་ཉག་ཕྲ་བའི་དུས་ཡིན་པ། དཀོན་མཆོག་བསྟན་པའི་སྒྲོན་མེས། དུས་ངན་སྙིགས་མའི་རྒུད་པ་ཞེས་གསུངས་པ་བཞིན་སྐྱེས་བུ་དམ་པ་ཞིག་ཡིན་ན་མཛད་པ་སངས་རྒྱས་ཀྱི་བསྟན་པ་ལ་ཕན་ཐོགས་པ་དང་སེམས་ཅན་གྱི་བདེ་སྐྱིད་ལ་ཕན་ཐོགས་པའི་བྱ་བ་མཛད་རྒྱུ་ལས་དང་སྐལ་བ་མེད་པ་འདྲ་བའམ། ཡང་ན་སངས་རྒྱས་ཀྱི་བསྟན་པ་ལ་ཐུགས་ཁུར་ཆེ་བཞེས་དང་སེམས་ཅན་གྱི་འགྲོ་དོན་དཔག་མེད་མཛད་བཞིན་པ་རྣམས་སྐུ་ཚེ་ཡུན་རིང་དུ་མི་ཐུབ་པ་ལྟ་བུ་དེ་དག་ནི་དུས་ངན་སྙིགས་མའི་རང་རྟགས་ཡིན་པ་ལས་བསྟན་འཛིན་གྱི་སྐྱེས་བུ་དེ་དག་དང་། ལྷག་པར་དུ་པཎ་ཆེན་སྣང་བ་མཐའ་ཡས་ལྟ་བུ་ལ་མཚོན་ན་སྔོན་བསྐལ་བ་དཔག་ཏུ་མེད་པའི་སྔ་རོལ་ནས་མངོན་པར་རྫོགས་པར་སངས་རྒྱས་ཟིན་པས་རྡོ་རྗེའི་སྐུ་ལ་སྐྱེ་འཆི་མི་མངའ་མོད། འོན་ཀྱང་། ཐུན་མོང་སྣང་ཚོད་ལ་སེམས་ཅན་གྱི་ལས་ཟད་པས་མཛད་པ་དེ་ལྟ་བུ་མི་སྟོན་ཐབས་མེད་རེ་བྱུང་སོང་།
པཎ་ཆེན་སྣང་བ་མཐའ་ཡས་མཆོག་གི་མཛད་པའི་མཐའ་མ་དང་ཞལ་ཆེམས་ཀྱི་སྐོར།
ད་ཐེངས་པཎ་ཆེན་རིན་པོ་ཆེ་སྐུ་འཕྲེང་ལྔའི་སྐུ་གདུང་ལྷན་ཅིག་ཏུ་སྐུ་གདུང་ཆེན་པོ་བཀྲ་ཤིས་རྣམ་རྒྱལ་ཞེས་པ་མཐོང་བ་ཙམ་གྱིས་སེམས་ཅན་གྱི་རྒྱུད་ལ་ཐར་པའི་ས་བོན་སྐྲུན་ནུས་པ་ངོ་མཚར་རྨད་དུ་བྱུང་བ་དེ་ཡང་དག་པར་གསར་དུ་བཞེངས་པ་ལེགས་འགྲུབ་བྱུང་ཞིང་རབ་ཏུ་གནས་པའི་ཆོ་ག་ལ་རབ་གནས་དགེ་ལེགས་ཆར་འབེབས་དང་དཔལ་རྡོ་རྗེ་འཇིགས་བྱེད་ལྷ་བཅུ་གསུམ་མའི་དཀྱིལ་འཁོར་བདག་འཇུག་བཞེས་ཤིང་མཇུག་ཏུ་སྦྱིན་སྲེག་བཅས་མཛད། དེ་ལྟར་བཅོ་ལྔའི་ཉིན་མཆོད་ཁང་བཀྲ་ཤིས་རྣམ་རྒྱལ་ལ་རབ་གནས་གྲུབ་ནས་དགའ་སྟོན་གནང་ཞིང་།  དེར་བོད་ཁ་བ་ཅན་གྱི་བླ་མ་དང་མི་དཔོན་དྲག་ཆེ་བ།  ཞིང་ཆེན་རིམ་པ་ཡན་གྱི་རྒྱལ་ཁབ་ཀྱི་ལས་བྱེད་སུམ་ཅུ་ལྷག་བཅས་ཁྱོན་འགྲུལ་བ་སྟོང་ཕྲག་ལྷག་ལྷན་དུ་འཛོམས་ཤིང་དེ་ཚང་མ་ལ་ཆོས་སྲིད་ཀྱི་ཞལ་བརྡ་རབས་དང་རིམ་པར་གནང་བ་ཐམས་ཅད་དེ་རིང་ཕྱིར་འདང་ཞིག་རྒྱབ་ན་མཐའ་མའི་ཞལ་ཆེམས་རེད། དེར་ཆོས་ལུགས་པ་ལ་ཆོས་ལུགས་ཀྱི་བྱ་བའི་ཚོགས་འདུ་འཚོགས་ནས་ཞལ་བརྡ་གནང་བ་དང་ཆབ་སྲིད་པ་ལ་ཆབ་སྲིད་ཀྱི་བྱ་བའི་ཚོགས་འདུ་འཚོགས་ནས་ཞལ་བརྡ་གནང་།  ཚེས་བཅུ་དྲུག་ཉིན་ཆབ་སྲིད་ཀྱི་ཚོགས་འདུ་འཚོགས་ཤིང་ཆབ་སྲིད་ཀྱི་བྱ་བའི་བཀའ་མང་པོ་གནང་བ་རེད།  བདག་ཚོགས་ཐོག་དེར་ཕེབས་མ་ཐུབ་པས་ཅི་གསུང་གསལ་པོ་མ་གོ  ཡིན་ཡང་གཙོ་བོ་བོད་འདི་ཁ་འཆམ་གྲོས་འགྲིག་བྱུང་ནས་ཇག་རྐུས་ཁྲམ་གསུམ་དང་འཁོན་འཛིང་མོ་མི་བྱེད་པར་རྒྱལ་ཁབ་ཀྱི་ཁ་ལེན་ཚིག་བརྩི་བྱས་ནས་དཀར་པོ་དགེ་བའི་ཕྱོགས་སུ་ཁ་འཁོར། ནག་པོ་སྡིག་པའི་ཕྱོགས་སུ་རྒྱབ་གཏོད། སྡིག་པ་ཅི་ཡང་མི་བྱ་ཞིང་། །དགེ་བ་ཕུན་སུམ་ཚོགས་པ་སྤྱད། །རང་གི་རྒྱུད་ནི་ཡོངས་སུ་འདུལ། །འདི་ནི་སངས་རྒྱས་བསྟན་པ་ཡིན། །གསུངས་པ་བཞིན་རང་རང་ཚོ་སངས་རྒྱས་ཀྱི་བསྟན་པ་ལ་དད་པ་ཡོད་ཕྱིན་སྡིག་པ་མ་བྱེད་དགེ་བ་སྒྲུབས་ཤིག་ཅེས་པ་དེ་ཡིན།  དེའི་ཕྱིར་ཉིན་ཆོས་ལུགས་ཀྱི་བྱ་བའི་ཚོགས་འདུ་ཚོགས་ཤིང་། ས་དགེ་རྙིང་གསུམ།  ཇོ་བོན་རྫོགས་གསུམ། གྲུབ་མཐའ་རིས་མེད་ཀྱི་བླ་མ་རྣམས་དང་མདོ་དབུས་གཙང་གསུམ་ཆུ་བཞི་སྒང་དྲུག་གི་བོད་མི་ཡོད་ཚད་ལ་སངས་རྒྱས་ཀྱི་བསྟན་པ་འདིའི་དོན་དུ་ཞལ་བརྡ་གཙོ་བོ་སྣ་ཁ་གསུམ་གསུངས་ཡོད།
དང་པོ་ནི།
དགོན་པ་ཞིག་ལ་བླ་མ་མེད་ན་དགོན་པ་དེ་ལ་མགོ་མེད་པ་ལྟ་བུ་ཡིན་པས། ཁོང་གིས་ཀྲུང་དབྱང་ལ་སྙན་ཞུ་དང་གྲོས་མོལ་བསྡུར་གསུམ་བྱས་ནས་ཀྲུང་དབྱང་གིས་ཆོག་མཆན་བཀོད་དེ་དེང་ཕྱིན་ཆད་བླ་མ་ཚོའི་སྤྲུལ་སྐུ་ཐུགས་བརྟག་བཅད་ནས་གདན་སར་བཀོད་ཆོག་པ་ཐག་གཅོད་བྱུང་ཞིང་།  སྤྲུལ་སྐུ་ཇི་ལྟར་ཐུགས་བརྟག་གཅོད་རྒྱུ་ཁོང་གི་ཐུགས་འདོད་བཞིན་བྱས་ཆོག་པ་དང་། ཁོང་གིས་ཐག་བཅད་པ་ལ་ཀྲུང་དབྱང་ནས་ཀྱང་བླ་མ་དེ་ལ་ཐོབ་གོ་ས་ཅི་ཡོད་ཁས་ལེན་རྒྱུ་བྱས་ཡོད། དེ་ནི་ཁོང་དགོངས་པ་ཆོས་དབྱིངས་སུ་རྫོགས་ཁར་ངེད་ཅག་ལ་བཞག་པའི་མཐའ་མའི་བཀའ་དྲིན་རེད།
གཉིས་པ་ནི།
གཙོ་བོ་བོད་ལ་དར་བའི་སངས་རྒྱས་ཆོས་ལུགས་ཀྱི་གྲུབ་མཐའ་རེས་མེད་ཀྱི་དབང་ཆ་དང་། ཕྱིས་སུ་ཆོས་ལུགས་ཇི་ལྟར་དར་དགོས། གྲྭ་བའི་ཕེབས་ཚུལ་བཞུགས་སྟངས་བཅས་ཆ་ཐམས་ཅད་ཀྱི་དབང་ཆ་ཀྲུང་དབྱང་གིས་པཎ་ཆེན་རིན་པོ་ཆེ་ཁོང་ལ་ཕུལ་བ་ཡིན། ཞེས་བོད་བརྒྱུད་ནང་བསྟན་གྱི་འགོ་འདྲེན་ཚོགས་ཆུང་ཞིག་བཙུགས་ཏེ་ཁོང་དེའི་དབུ་འདྲེན་དུ་བཞུགས་རྒྱུ་བཅས་ཐག་བཅད་ཡོད།
གསུམ་པ་ནི།
ཁོང་གིས་གཙོ་བོ་གསུང་རྒྱུ་ནི་སྔར་ལྟར་བླ་མ་གྲྭ་བ་ཞིག་ཡིན་ན་སངས་རྒྱས་ཀྱི་བསྟན་པ་འདི་ཐུགས་ལ་དགོངས་དགོས།དེང་སང་དུས་སྙིགས་མ་དང་བསྟན་པ་ཉམ་ཐག་ཏུ་གྱུར་ཡོད་སྟབས། ཁྱེད་དགེ་པའི་བཤེས་གཉེན་ཚོས་གཙོ་པོ་བསླབ་པ་སློབ་གཉེར་དང་འཛིན་སྐྱོར་སྦྱོངས། དཔེ་ཁྲིད། དཔེ་གཟིགས་བཅས་བཤད་སྒྲུབ་ཀྱི་སྒོ་ནས་སངས་རྒྱས་ཀྱི་བསྟན་པ་འདི་བརྒྱུད་འཛིན་དར་སྤེལ་དང་། བླ་མ་རྣམ་པ་ཚོའི་སྤྲུལ་སྐུ་ཚོ་ཡིན་ནའང་དེ་རིང་ནང་ཁ་ཆབ་སྲིད་ཀྱི་དབང་ཆ་དང་གོ་ས་ཞིག་ཐོབ་པ་དེ་ནི་ཁྱེད་བླ་མ་ཞིག་རེད་ཅེས་ཐོབ་པ་མ་གཏོགས་ཁྱོད་རང་ཉིད་བུ་བཟང་རྟ་མགྱོགས་ཏེ་གསར་བརྗེ་ལ་དཔའ་བས་དབང་གོ་ས་དེ་ཐོབ་པ་མ་རེད། དེ་རང་རང་གིས་ངོས་ཟིན་པ་བྱས་ནས་བླ་མ་དང་སྐྱེས་བུ་དམ་པ་གོང་མ་ཚོའི་སྐུ་ཞབས་སུ་ཐི་གུ་མ་འདྲེན་ཞེས་སྤྲུལ་སྐུ་རྣམས་ལ་ཅུང་བཀའ་བཙན་པོ་ཞིག་གནང་བྱུང་། ཕྱིན་ཆད་གཙོ་བོ་ཆོས་ལུགས་པ་ཡིན་ན་རང་གིས་རང་ལ་བརྩི་མཐོང་དང་རྒྱལ་གཅེས་ཆོས་གཅེས་ཞེས་རང་གི་ཆོས་ལུགས་འདི་ལ་རང་གིས་གཅེས་སྐྱོང་བྱེད་ན་འགྲིག་ལམ་ཀུན་སྤྱོད་བརྩི་བསྲུང་བྱེད་པ་གཞིར་བཞག་གི་སྟེང་ནས་མདོ་སྔགས་འཆད་ཉན་གྱི་བྱ་བ་གང་ལ་འབད་དགོས། དེང་སང་གི་དུས་སུ་རྒྱུ་ནོམ་པ་མང་ཞིང་ཐམས་ཅད་ཀྱིས་ཚེགས་བརྩོན་འགྲུས་མི་ཐེགས་ཤིང་སྐྱིད་འདོད་བདེ་འདོད་ཁོ་ན་བྱེད་པ་དེ་ཆོས་སྒྲུབ་པའི་བྱ་བ་མ་རེད། ཁྱིམ་ནས་ཁྱིམ་མེད་པར་རབ་ཏུ་བྱུང་བའི་དགོས་པ་ཅི་རེད་ཟེར་ན། གཙོ་བོ་ཚེ་ཕྱི་མ་ཕན་ཆད་ཀྱི་དོན་ཞིག་སྒྲུབ་ཤིང་སངས་རྒྱས་ཀྱི་བསྟན་པ་འཛིན་སྐྱོང་དང་། སེམས་ཅན་གྱི་དཀོར་ཆུ་དཀོར་ཟས་ཞིག་ཟོས་ཚད་ཀྱི་ཤི་གསོན་ཐམས་ཅད་ཐུགས་ལ་འཛིན་དགོས།  གཙོ་བོ་རང་རང་གི་རང་རྒྱུད་ཀྱི་བསླབ་ཁྲིམས་རྣམ་པར་དག་པ་བསྲུང་བའི་སྒོ་ནས་སངས་རྒྱས་ཀྱི་བསྟན་པའི་ཞབས་འདྲེན་མི་བྱེད་པར་དེ་འཛིན་སྐྱོང་བྱེད་རྒྱུ་གལ་ཆེ།  སྤྱིར་ཆོས་ལུགས་པ་ཞིག་ཡིན་ཕྱིན་རང་སྟེང་གི་འགྲིག་ལམ་ཀུན་སྤྱོད་ལ་བརྩི་བསྲུང་གཙོས་སངས་རྒྱས་ཀྱི་བསྟན་པ་ལ་གཅེས་སྤྲས་དང་བླ་མ་ལས་སྣ་སུ་ཡིན་རུང་འགྲིག་ཁྲིམས་བསྲུང་དགོས་ཞེས་གལ་བོ་ཆེ་ལ་ནན་ཏན་གྱི་ཚུལ་དུ་མང་པོ་གསུངས་སོང་།  དེའི་སྟེང་ནས་ས་དགེ་རྙིང་གསུམ་སོགས་ཕྱོགས་ཡས་མས་ཀྱི་བླ་མ་མང་པོས་བསམ་འཆར་ཡང་འགའ་རེ་ཡར་ཞུ་ཕུལ་སོང་། ང་ལ་ཁོང་རིན་པོ་ཆེས་ཐོག་མར་ཁྱེད་ཀྱིས་སྐད་ཆ་ཞིག་ཤོད་གསུངས་པར།  ངས་ཁོང་ལ་འདི་ལྟར་ཞུ་བ་ཕུལ་བ་ཡིན། ང་ལ་ད་ཤོད་ཟེར་ན་སེམས་ལ་མང་པོ་འཆར་རྒྱུ་ཡང་མི་འདུག  ཕྱིན་ཆད་བསམ་འཆར་རེ་བཤད་དགོས་ན་ང་ལ་ཕྱིས་སུ་ཚོགས་འདུ་སོགས་སུ་གོ་སྐབས་རེ་ཡོད་པས། དེ་རིང་གཞན་གྱི་དུས་ཚོད་གཏོང་ཟད་དུ་མི་གཏོང་། ངས་སྐྱབས་འཇུག་ཞིག་ཞུ་བ་ཡིན། སྐྱབས་འཇུག་གི་གཙོ་བོ་ནི། དེ་རིང་ནངས་ཁ་སངས་རྒྱས་ཀྱི་བསྟན་པ་ཉག་ཕྲ་བའི་སྐབས་འདིར། སངས་རྒྱས་ཀྱི་བསྟན་པ་སུ་ལ་རག་ལས་ཞེ་ན་ཁྱེད་ལ་རག་ལས་ཡོད། ཁྱེད་ནི་བོད་ཁ་བ་ཅན་གྱི་མགོན་སྐྱབས་དང་དཔུང་གཉེན་ལ་སྐུ་ཚེ་ཞབས་པད་བརྟན་རྒྱུ་ནི་གཙོ་བོ་དང་། གཉིས་ན། སྐྱབས་མགོན་རྒྱལ་བ་རིན་པོ་ཆེ་ཡིན་ན་ངེད་ཅག་བོད་ཁ་བ་ཅན་ལ་ནམ་མཁའི་ཉི་ཟླ་གཉིས་ཞེས་དཔེ་ཉི་ཟླ་ལ་འཇོག་ས་ནི་རྒྱལ་བ་ཡབ་སྲས་ཁྱེད་གཉིས་རེད། དེས་ན་རྒྱལ་དབང་རིན་པོ་ཆེ་རྒྱལ་ཁབ་གཞན་ན་བཞུགས་ཡོད་པ་ཁོང་མྱུར་བ་མྱུར་དུ་ཕྱིར་བྱོན་ཐུབ་ནས་ཁྱེད་རྣམ་པ་གཉིས་ཡབ་སྲས་ཉི་ཟླ་ཟུང་འབྲེལ་གྱི་ངང་སངས་རྒྱས་ཀྱི་བསྟན་པ་འདི་ཇི་ལྟར་སྤེལ་པ་དང་བོད་ཁ་བ་ཅན་གྱི་བདེ་སྐྱིད་ཇི་ལྟར་སྐྲུན་པ་ཁྱེད་རྣམ་པ་གཉིས་ཐུགས་དགོངས་ཆུ་དང་འོ་མ་བཞིན་འདྲེས་བའི་སྒོ་ནས་བྱ་བ་བྱེད་པའི་སྐྱབས་འཇུག ཅེས་ངས་སྐྱབས་འཇུག་དེ་གཉིས་མ་གཏོགས་གཞན་བསམ་འཆར་འདྲ་ཅི་ཡང་མ་བཤད། དེ་ལ་ཁོང་གིས་ཐུགས་དགྱེས་དགྱེས་གནང་སོང་། ད་ཐེངས་ཀྱི་གནས་ཚུལ་དེ་འདྲ་རེད།
པཎ་ཆེན་རིན་པོ་ཆེ་མཆོག་གློ་བུར་དུ་སྐུ་གཤེགས་པའི་རྒྱུ་རྐྱེན།
དེ་ལྟར་ཀུན་མཁྱེན་རིན་པོ་ཆེ་ངེད་དཔོན་གཡོག་གཉིས་ཀྱིས་བཅུ་བདུན་ཉིན་གྲྭ་ཚང་ལ་མང་ཇ་དང་མཆོད་མཇལ་བྱས། བཅོ་བརྒྱད་ཀྱི་སྔ་དྲོ་ཡང་ཅིག་ཁོང་གི་སྐུ་མདུན་དུ་སོང་བ་ན། ཁོང་ལ་ཆོས་ཀྱི་བྱ་བ། འཇིག་རྟེན་གྱི་བྱ་བ། བོད་གངས་ཅན་གྱི་བྱ་བ། ལྷག་པར་ལྷ་སའི་དོན་རྐྱེན་སོགས་བྱ་བ་ཧ་ཅང་རྒྱ་ཆེ་བས། ཉིན་མོའི་ངལ་གསོ། མུན་ནག་གི་གཉིད་མེད་པར་སྐུ་ཚེགས་ཤིན་ཏུ་ཆེ་པར་འདུག དེས་ན་སང་ཉིན་ཚོ་ལ་ཁྱེད་ཀྱིས་སྐུ་ངལ་ཞིག་གསོ་དགོས། ཀུན་མཁྱེན་རིན་པོ་ཆེ་ངེད་དཔོན་གཡོག་གཉིས་སང་ཉིན་མཇལ་དུ་མི་ཡོང་། དེ་རིང་ནས་དགོངས་པ་ཞུས་པ་ཡིན་ཞེས་མཇལ་ཕྱག་དང་སྐྱབས་འཇུག་ཕུལ་བ་ན། ཁོང་གིས་ང་ལ་ཐུགས་དགྱེས་དགྱེས་གནང་བྱུང་བ་ལས་གསུང་ཅི་ཡང་མ་བྱུང་། སྐབས་དེར་ཁོང་གི་སྐུ་ཁམས་ཧ་ཅང་བདེ་མོ་བྱས་འདུག དེས་ན་ངེད་དཔོན་གཡོག་རྣམས་སེམས་བདེ་མོ་བྱས་ནས་ཕྱིར་འོངས་པ་ཡིན། སྣང་ཚོད་ལྟར་ན་ཁོང་གློ་བུར་དུ་སྐུ་གཤེགས་པའི་རྐྱེན་གཙོ་བོ་སེམས་ཅན་གྱི་བསོད་ནམས་ཟད་པ་དང་། བྱ་བ་ལམ་དུ་མི་འགྲོ་སྐབས་ཆག་སྒོ་དང་འགལ་རྐྱེན་རྒྱུན་མི་འཆད་དུ་བྱུང་རྒྱུ་ཞིག་རེད། སྐབས་དེར་ཁོང་གི་ཡབ་བཞེས་ཨ་རྒྱ་ཚང་གློ་བུར་དུ་སྐུ་བསྙུང་ནས་ཐད་འཕུར་གནམ་གྲུ་ཞིག་གི་ནང་དུ་ལྷ་སའི་སྨན་ཁང་དུ་ཁྱེར་སོང་། དེ་ཡང་ཁོང་རང་གི་ཡབ་ཡིན་པས་རྟགས་དང་རྟེན་འབྲེལ་གྱི་མཛད་སྒོ་འདིའི་མཇུག་རྫོགས་པ་དང་མཉམ་དུ་འདི་འདྲའི་སྙུང་གཞི་ངན་པ་བྱུང་བ་ལ་ཅུང་ཐུགས་མི་བདེ་བའི་ཚུལ་གནང་གི་འདུག དེའི་སྟེང་དུ་ངེད་དཔོན་གཡོག་རྣམས་ཕྱིར་ཕེབས་ཉིན་སྐུ་འབུམ་གྱི་ཨ་ལགས་ཆེ་ཤོས་ཚང་གི་རླངས་འཁོར་དཀྱུས་ཆེ་བས་དཀྱོག་མཚམས་ཞིག་ནས་ཁ་ལོ་འཁོར་སོང་། ཨ་ལགས་ཁོང་ལ་ཆག་སྐྱོན་ཆེན་པོ་མ་བྱུང་མོད། འོན་ཀྱང་། པཎ་ཆེན་རིན་པོ་ཆེ་ཁོང་གི་ཡོངས་འཛིན་རྒྱ་ཡག་ཚང་གི་ཚ་བུ་ཞིག་ཆེ་ཤོས་ཚང་གི་ཞབས་ཕྱི་བ་ཡིན་པ་དེའི་རྐང་ལག་རེ་བཅག་ཡོད་པ་དེ་ཁོང་ལ་ཞུས་པ་ན། བཀྲ་ཤིས་ལྷུན་པོའི་དོ་དམ་ཁང་གི་ཀྲུའུ་རིན་གཞོན་པ་བླ་མ་འཇི་ཚེ་དབང་ཟེར་བ་ཞིག་ཡོད་པ་དེ་མཚམས་འདྲིར་མངགས་པ་ན། ཆེ་ཤོས་ཚང་དཔོན་གཡོག་རྣམས་མྱུར་ཏུ་རླངས་འཁོར་གཞན་པ་ཞིག་ཏུ་བསྡད་ནས་ཕེབས་སོང་བས་རྗེས་མ་ཟིན། ཁོང་རྣམས་ཁ་ཕྱིར་འཁོར་ནས་ཡོང་སྐབས་རླངས་འཁོར་ཅུང་དཀྱུས་ཆེ་བ་དང་སྔུན་ནས་རླངས་འཁོར་ཆེ་བ་ཞིག་གློ་བུར་དུ་བསྡད་པས། དེ་དང་གདོང་ཐུག་ནས་ཁ་ལོ་བ་དང་གྲྭ་བ་བླ་མ་བཅས་གསུམ་པོ་གནས་དེར་གཤེགས་སོང་། དེ་ལ་ཐུགས་འཚེར་ཆེན་པོ་གནང་བ་ལ་རྐྱེན་བྱས་ནས། རྒྱ་ཡིན་ན་ཞེན་ཅེའུ་ཀུན་ཟེའུ་ཟེར་བ་སྙིང་གི་ཁྲག་རྩ་གློ་བུར་དུ་མི་བགྱི་བའི་ཚུལ་ལྟ་བུ་མཛད་ནས་གསུང་མི་འབྱོན་པར་ཉིན་གཉིས་ལ་བཞུགས་པ་རེད། ཡིན་ནའང་ཀྲུང་དབྱང་ནས་གནས་ཚུལ་དེ་མྱུར་ཏུ་སྒྲོག་མི་ཉན། ལྷ་ས་ན་སྐབས་དེར་རྙོག་དྲ་ཅུང་ཆེ་བས་གསང་བ་བྱེད་དགོས་ཞེས་ངེད་ཚོ་ཐམས་ཅད་ལ་ཚོར་དུ་མ་བཅུག ངེད་དཔོན་གཡོག་གཉིས་སྤྱི་རྩིས་ཀྱི་ཉི་ཤུ་དགུའི་ཉིན་ལྷ་སའི་གནམ་གྲུ་ཐང་དུ་ཐོན་དུས་རྒྱལ་ཁབ་ཀྱི་འགོ་འདྲེན་འགའ་རེའི་ང་ལ་གསང་བའི་ཚིག་གིས་ཁོང་གི་སྐུ་གཟུགས་བདེ་མོ་ཞིག་བྱས་མེད་པས། ཀྲུང་དབྱང་ནས་སྨན་པ་སུམ་ཅུ་ལྷག་གནམ་གྲུའི་ནང་ནས་ཁྲིད་བྱུང་ཡོད། འོན་ཀྱང་། ཁོང་གི་སྐུ་གཟུགས་བཟང་སྟབས་གཞན་དང་མི་འདྲ། སྐྱོན་ཆེན་པོ་མི་འབྱུང་། ཁྱེད་ཀྱིས་སེམས་བདེ་བ་བྱོས་དང་ཆོག་རྒྱུ་རེད་ཅེས་བཤད་བྱུང་། གང་ལྟར་ལས་དབང་གིས་ངེད་རྣམས་ཕྱིར་ཁྲིན་ཏུ(成都)རུ་འབྱོར་དུས་པཎ་ཆེན་ཐམས་ཅད་མཁྱེན་པ་ཐུན་མོང་སྣང་ཚོད་ལ་སྐུ་མྱ་ངན་ལས་འདས་པའི་ཚུལ་མཛད་འདུག སྤྱིར་སངས་རྒྱས་ཀྱི་བསྟན་པ་དང་བོད་ཁ་བ་ཅན་གྱི་འགྲོ་དོན་ལ་ཀྲུང་དབྱང་ན་རེ་ས་སྐྱབས་ས་སེམས་གཏོད་ཆོག་ཆོག་གཅིག་པུ་ཁོང་ནི་སེམས་ཅན་གྱི་ལས་དང་བསོད་ནམས་ཀྱི་སྟབས་ཀྱིས་ངེད་ཅག་ལ་མ་དབང་བ་རེད།
གྲྭ་ཚང་ལ་སེམས་གསོ་དང་གདུང་རྫོགས་བྱེད་སྟངས་སྐོར།
སྤྱིར་ན་པཎ་ཆེན་ཐམས་ཅད་མཁྱེན་པ་སྐུ་མྱ་ངན་ལས་འདས་པའི་ཚུལ་བསྟན་པ་སངས་རྒྱས་ཀྱི་བསྟན་པ་ལ་ཆག་སྒོ་ཆེན་པོ་ཡིན་མོད། འོན་ཀྱང་དེ་ལ་རྒྱུ་མཚན་དུ་བྱས་ནས་གནའ་དུས་ལྟ་བུ་བྱུང་རྒྱུ་རེད་བསམ་པ་མི་དགོས། ཀྲུང་དབྱང་གི་སྲིད་ཇུས་དེ་ལྟར་དུ་འགྱུར་ཐུབ་པ་མིན་ལ་འགྱུར་རྒྱུ་ཡང་མ་རེད། གཙོ་བོ་གོང་དུ་བཤད་པ་ལྟར་རང་རང་གིས་རང་གི་ཆོས་ལུགས་ལ་གཅེས་སྐྱོང་མ་བྱས་ན་གཞན་སུས་བྱེད། དེས་ན་དགོན་པ་གྲྭ་ཚང་གཞན་དང་མི་འདྲ་བ་ཞིག་ཡོད་པ་འདི་ལ་ཀུན་གྱིས་ཐུགས་ཁུར་ཆེ་བཞེས་གནོངས། ད་ཐེངས་ལྷ་སར་སོང་ནས་གྲྭ་ས་སོ་སོར་མཇལ་ཞིང་གནས་ཚུལ་ལ་བལྟས་པ་ན། གྲྭ་ས་ཐམས་ཅད་ལོ་སྔ་མ་སྔ་མ་ལས་ཡར་རྒྱས་ཆེན་པོ་བྱུང་འདུག གྲྭ་བ་ཡང་ཅུང་ཇེ་མང་དང་གྲྭ་བའི་འཚོ་པའང་ཇེ་ལེགས་སུ་སོང་འདུག ལྷ་ཁང་གསེར་ཁང་དང་སྐུ་གསུང་ཐུགས་རྟེན་ཟེར་བ་རྒྱུན་མི་འཆད་དུ་ཞིག་གསོ་བྱེད་ཀྱིན་འདུག ལྷག་པར་དུ་པཎ་ཆེན་རིན་པོ་ཆེ་ཁོང་བཞུགས་ཡོད་རྒྱུ་ན་ལོ་རྗེས་མར་དགའ་ལྡན་ཉམས་གསོ་བྱེད་རྒྱུ་དང་། དེར་བརྟེན་ཀྲུང་དབྱང་གིས་སྒོར་དུངའཕྱུར་ཙམ་སྟེར་ནས་ལྷ་སའི་དགོན་པ་སོ་སོ་ཉམས་གསོ་བྱེད་རྒྱུ་ཐག་བཅད་ཡོད། དེ་ལ་བལྟས་ནའང་སངས་རྒྱས་ཀྱི་བསྟན་པ་ལ་ཆག་སྐྱོན་ཆེན་པོ་མི་འདུག་པ་འདྲ། ང་རང་རང་ཡིན་ན་དུས་ནམ་ཡང་བསྟན་འཛིན་གྱི་སྐྱེས་བུ་དམ་པ་དེ་ཚོའི་སྐུ་བགེགས་ང་རང་གི་སྟེང་དུ་བྱུང་ན་ང་དྲུག་ཅུའི་རྟེན་མ་བདུན་ཅུའི་སྔས་མགོ་བྱས་ཡོད་པས་ཤི་ན་འཆི་ཚད་མིན་རྒྱུ་ཅི་ཡོད་ཅེས་ད་བར་དུ་སྨོན་ལམ་དེ་ལྟར་བཏབ་པ་ཡིན། འོན་ཀྱང་། འཇིག་རྟེན་གྲོང་བ་ཡིན་ཡང་མི་གང་བཟང་དང་བྱིས་པ་གང་ལེགས་ཀུན་གྱིས་སྨོན་པ་བྱེད་ས་དེ་ནི་མི་དབང་བ་དང་། འདི་ཤི་སོང་ན་འགྲིག་འདུག་བསམ་པ་འཆི་རྒྱུ་མེད་པ་དཔེ་རེད། ད་ནི་དགོན་པ་འདི་ལ་མཚོན་ན་བླ་མ་འདི་རྣམ་པ་ངེད་ཚོ་ཉུང་ཉུང་ཞིག་མ་གཏོགས་ཨ་ལགས་ཀྱང་ཤུལ་དུ་ལྷག་མེད་པས། ང་རང་ཡིན་ཡང་སངས་རྒྱས་ཀྱི་བསྟན་པ་ལ་ཕན་ཅུང་ཙམ་ཞིག་ཐོགས་ན་མི་འཆི་བའི་སྨོན་ལམ་ཞེས་སྨོན་ལམ་བཏབ་ཡོད། སངས་རྒྱས་ཀྱི་བསྟན་པ་ལ་ཕན་མི་ཐོགས་ཤིང་གནོད་པ་ལས་མེད་ན་མྱུར་བ་མྱུར་དུ་ཤི་ན་བཟང་། ད་དུང་ཡང་གྲྭ་ཚང་རིན་པོ་ཆེ་ལ་སྐུ་གཡོག་ཞབས་ཞུ་རེ་བསྒྲུབ་ནས་ཚོགས་ཆེན་འདུ་ཁང་འདི་ཡང་མཐར་ཕྱིན་པ་དང་། དགའ་སྟོན་རྟེན་འབྲེལ་ཞིག་ལོ་རྗེས་མར་བྱེད་དགོས་པས་དེ་ཚོ་ཡང་མཐོང་ན་འདོད་ཡོད། གུང་ཐང་དཀོན་མཆོག་བསྟན་པའི་སྒྲོན་མེས་མཆོད་རྟེན་མཐོང་གྲོལ་ཆེན་མོ་ཞིག་བཞེངས་ཡོད་པ་མེད་སོང་བས། དེ་ཡང་བསྐྱར་བཞེངས་བྱེད་དགོས། དེ་བར་དུ་མ་ཤི་ན་བསམ་ཡོད། ང་རང་གི་བསམ་པ་འཛིན་ཚུལ་དེ་འདྲ་ཡིན། གྲྭ་ཚང་རིན་པོ་ཆེ་དང་ཀུན་མཁྱེན་བླ་མ་ལ་སྐུ་གཡོག་ཞབས་ཞུ་དང་རོགས་ར་མདའ་ཅི་ཐུབ་བྱེད་རྒྱུ་ཡིན། གུང་ཐང་ཚང་ཟེར་བ་ཞིག་མདོ་སྨད་དུ་ཡོད་པའི་རྒྱུ་མཚན་ཡང་ཀུན་མཁྱེན་འཇམ་དབྱངས་བཞད་པའི་བསྟན་པ་སྤེལ་གྲོགས་ཞིག་ཏུ་སྨོན་ལམ་བརྒྱབ་པས་རེད། ང་དེ་ཚོའི་སྤྲུལ་སྐུ་ཅན་པོ་མ་རེད་དེ། མིན་ན་ཡང་སྔོན་བསགས་ཀྱི་ལས་དབང་ཞིག་ཡོད་པར་འདུག  ད་ཐེངས་ལྷ་སར་སོང་ནས་ཉིན་གཅིག་ངེད་དཔོན་གཡོག་རྣམས་མ་བོས་ལྷན་ཅིག་ཏུ་པོ་ཏ་ལའི་རྩེར་འཛོམས་ཤིང་དེར་མཉམ་དུ་དཔར་ཞིག་ལེན་བསམ་པ་ན། ཀུན་མཁྱེན་འཇམ་དབྱངས་བཞད་རྒན་ཚང་གི་ཐུགས་ཀྱི་སྲས་པོ་བསེ་ངག་དབང་བཀྲ་ཤིས་རེད། བསེ་ཚང་ཡང་ཕེབས་འདུག སྡེ་བ་བློ་བཟང་དོན་གྲུབ་རེད། དེའི་སྤྲུལ་སྐུ་སྡེ་བ་ཚང་ཡང་ཕེབས་འདུག ཁྲི་ཆེན་དགེ་འདུན་ཕུན་ཚོགས་ལ་ཀུན་མཁྱེན་འཇམ་དབྱངས་བཞད་པས་ཁོང་འཇིག་རྟེན་ཁམས་སུ་ཁྱེད་ཀྱི་དོན་དུ་བྱོན་པ་ཡིན་ཞེས་བཀའ་གྱོན་འདྲ་གནང་ཞིང་ཁོང་གི་ནང་ཐུགས་ཀྱི་སྲས་ཆེས་གཙོ་བོ་རེད། དེའི་ཁྲི་ཁ་གདན་ས་སྐྱོང་བ་པོ་ང་རེད། དེས་ན་ངེད་ཚོ་ཐམས་ཅད་དེར་ལྷན་གཅིག་ཏུ་འཛོམས་པ་ནི་འདང་རྒྱབ་ན་བླ་མ་གོང་མ་ཚོའི་ཐུགས་སྨོན་དང་སྔོན་བསགས་ཀྱི་ལས་དབང་ཞིག་ཡིན་རྒྱུ་རེད་བསམ་པ་ཤར་སོང་།
མཇུག་སྡོམ།
སྤྱིར་ན་སངས་རྒྱས་གྱི་བསྟན་པ་ལ་ཆག་སྒོ་ཆེན་པོ་བྱུང་སོང་། ཡིན་ན་ཡང་པཎ་ཆེན་རིན་པོ་ཆེའི་སྤྲུལ་སྐུ་མྱུར་བ་མྱུར་ཏུ་འཁྲུངས་རྒྱུ་དང་སྤྲུལ་སྐུ་འཁྲུངས་ན་བླ་མ་རྣམ་གསུམ་སོགས་ཀྱིས་བཀའ་གྲོས་ཐུགས་བསྡུར་བྱས་ནས་གཅིག་ཐོག་ཏུ་ཞོག་ཉིན་ཀྲུང་དབྱང་གིས་ཆོག་མཆན་བཀོད་ནས་པཎ་ཆེན་རིན་པོ་ཆེའི་སྤྲུལ་སྐུ་རུ་ཁས་ལེན་རྒྱུ་ད་ནས་བཟུང་ཐག་དེ་བཅད་ཡོད། པཎ་ཆེན་རིན་པོ་ཆེ་ཁོང་ལ་ད་ཐེངས་རྒྱ་རིགས་ཚོ་ཡིན་ནའང་དཔེ་མེད་པའི་ཆེ་བརྗོད་དང་བསྔགས་བརྗོད་ད་སྔ་མི་རིགས་གྲངས་ཉུང་གི་མི་སྣ་ཞིག་ལ་ལོ་རྒྱུས་ཐོག་མེད་པ་ལྟ་བུ་བྱས་ཡོད། ཁོང་ལ་དེ་ལྟར་བྱས་པ་སྤྱིར་ངེད་ཚོ་གྲྭ་བ་ཐམས་ཅད་ལ་བཟང་གི་མ་གཏོགས། ལྷག་པར་ལྷ་ས་ནས་ཉེ་སྔོན་གྲྭ་བ་ཚོས་ཆག་སྒོ་འགའ་ཕུད་སྟབས། སི་ཁྲོན་ཕྱོགས་སོགས་ཀྱི་རྒྱ་མི་ཚོས་གྲྭ་བ་ཞིག་མཐོང་ན་ཚིག་པ་ཟ་བའམ་འདི་དག་ལ་གཏོར་བརླག་བྱེད་རྒྱུ་ལས་མེད་ཟེར་བའམ། འདི་ཚོ་ལ་གཉའ་གནོན་མ་བྱས་ན་བཤད་རྒྱུ་ཏག་ཏག་ཟེར་བའམ་གྲྭ་བ་ཞིག་ཡིན་ཕྱིན་གནས་ཚང་ཡང་གཡར་མི་ཕོད་པའི་ཚད་དུ་སླེབས་འདུག དེའི་སྟབས་ཀྱིས་སྲིད་གཞུང་ལ་ཡང་བླ་མ་གྲྭ་བའི་སྟེང་དུ་ལྟ་ཚུལ་ཅུང་ཡོད་པས། ད་ཐེངས་ཁོང་ལ་འདི་ལྟ་བུའི་ཆེ་བརྗོད་བསྔགས་བརྗོད་བྱས་པ་ནི་སྤྱིར་ན་སངས་རྒྱས་ཀྱི་བསྟན་པའི་དགེ་མཚན་ཞིག་དང་། ལྷག་ཏུ་བླ་མ་གྲྭ་བ་ཚོ་ལ་ཕན་ཆེན་པོ་ཐོགས་ཡོད། དེས་ན་པཎ་ཆེན་རིན་པོ་ཆེ་ཁོང་གིས་གསུངས་པ་བཞིན་དུ་ཐམས་ཅད་པོས་ཐུགས་བདེ་མོ་བྱོས་དང་སངས་རྒྱས་ཀྱི་བསྟན་པ་དེ་ལྟར་འཇིག་རྒྱུ་མ་རེད། ཉེ་བའི་ལོ་འགའི་སྔོན་ལྟར་སངས་རྒྱས་ཀྱི་བསྟན་པ་ལ་ཉམས་ཆག་ཆེན་པོ་བྱུང་རྒྱུ་མ་རེད། ཐམས་ཅད་པོས་ལོ་སར་སྐབས་སོགས་སུ་མྱ་ངན་བྱེད་མི་དགོས། གཙོ་བོ་བླ་མའི་བཀའ་བཞིན་སྒྲུབ་པའི་མཆོད་པ་ཅི་ཐུབ་ཐུགས་ལ་བཟུང་ནས་སྨོན་ལམ་གྱི་སྐབས་སོགས་སུ་ངའི་མགོན་དང་དཔུང་གཉེན་དུ་པཎ་ཆེན་རིན་པོ་ཆེའི་མཆོག་སྤྲུལ་ཞིག་མྱུར་ཏུ་བྱོན་རྒྱུའི་ཐུགས་སྨོན་རྒྱ་གང་ཆེ་ཞིག་ཐམས་ཅད་ཀྱིས་གནང་རྒྱུ་བཀའ་དྲིན་ཆེ་ཞུ་བ་ཡིན། ང་ད་ཐེངས་མགྱོགས་མྱུར་གྱིས་ཡར་ཡོང་དོན་གྲྭ་ཚང་ལ་རྒྱུ་མཚན་གནས་ཚུལ་དེ་དག་ཞུ་ཆེད་ཡིན། ནང་ཁ་ང་ཕྱིར་ལན་ཀྲོས་ལ་བུད་འགྲོ། འདི་ནས་བསྡད་དེ་ལོ་གསར་བྱེད་འདོད་ང་རང་ངོས་ནས་བཤད་ན་སེམས་ཀྱི་གཏིང་ནས་མི་འདུག འཇིག་རྟེན་མིའི་ངོས་ཐད་ནས་སོང་ན་པཎ་ཆེན་ཐམས་ཅད་མཁྱེན་པ་སྐུ་ན་གཞོན་དུས་དགུང་ལོ་བཅུ་གཉིས་སྟེང་ནས་ངེད་དཔོན་གཡོག་ངོ་ཤེས་ཤིང་ཕན་ཚུན་བརྩེ་གྲོགས་བཞད་གྲོགས་དང་ང་ཁོང་གི་ནང་མི་ཆེ་བགྲེས་ཀྱི་ཚུལ་ཡིན། སངས་རྒྱས་ཀྱི་བསྟན་པ་བོད་ཁ་བ་ཅན་གྱི་སྤྱི་དོན་བསམ་ན་དེ་རིང་ཁོང་འདི་ལྟར་ལག་ནས་ཤོར་སོང་བས་ལྷག་ཏུ་སེམས་སྐྱིད་རྒྱུ་མི་འདུག ལོ་གསར་མི་བྱེད་ཅེས་འདིར་བསྡད་ན་ཡང་སེམས་ཅན་གྱི་འགྲོ་ཚུལ་ལྟར་མཇལ་བ་ཚོ་ཡོང་ནས་ཀ་ར་སིལ་ཏོག་རེ་ཁྱེར་ཡོང་བ་ལྟ་བུ་བྱུང་ནའང་དཀའ་མོ་རེད། ལོ་གསར་མ་བྱས་ཀྱང་ལོ་གསར་བྱས་པ་ལྟ་བུ་ཞིག་ཏུ་འགྱུར་འགྲོ་བས། ང་ད་ཐེངས་ཕྱིར་བུད་འགྲོ་བསམ་པའི་རྒྱུ་མཚན་དེ་འདྲ་ཡིན། དེ་རིང་ཡང་རང་གི་ངོས་ཐད་ནས་ཚོགས་བསགས་ཞིག་བྱས་ཡོད། ཁ་སྔོན་པཎ་ཆེན་རིན་པོ་ཆེ་ཁོང་གིས་ཤར་བཀྲ་ཤིས་རྣམ་རྒྱལ་མཆོད་ཁང་ལ་རབ་གནས་གནང་སྐབས་ཁོང་དང་ལྷན་དུ་བདག་འཇུག་བླངས། སྦྱིན་སྲེག་སོགས་སུ་འདུག་རྒྱུའི་སྐལ་བ་ལྡན་སོང་། དེ་རིང་ཡང་དེ་ལྟར་དུ་རང་གི་ངོས་ཐད་ནས་གདུང་འབུལ་གྱི་ཚུལ་དུ་སྔ་དྲོ་བདག་འཇུག་ཞིག་བཏོན་ཟིན། ད་ལྟ་གྲྭ་ཚང་རིན་པོ་ཆེ་ལ་ཞལ་བརྡ་བྱས་ཚར་ན་ང་ད་ཐེངས་ཡོང་དོན་འགྲུབ་པ་ཡིན། སྤྱིར་སངས་རྒྱས་ཀྱི་བསྟན་པ་སྒོས་སེམས་ཅན་གྱི་བདེ་སྐྱིད་ཐམས་ཅད་རྒྱལ་བའི་བསྟན་པ་ལ་རག་ལས་སྟེ། ཕན་བདེའི་འབྱུང་གནས་རྒྱལ་བའི་བསྟན་པ་ཞེས་དང་། རྒྱལ་བའི་བསྟན་པ་དར་རྒྱུ་དགེ་འདུན་གྱི་སྡེ་ལ་རག་ལས་པས། ཁྱེད་རྣམ་པ་ཚོས་རྒྱུན་དུ་ཐུགས་མཐུན་ཁྲིམས་གཙང་གི་སྒོ་ནས། ལམ་བསླབ་པ་གསུམ་གྱི་ཉམས་ལེན་དང་ལུང་སྡེ་སྣོད་གསུམ་གྱི་འཆད་ཉན་བྱ་བ་གང་ཐད་ནས་ཐུགས་སྨོན་རྒྱ་གང་ཆེ་རེ་གནང་རྒྱུ་མཁྱེན་མཁྱེན་ཞུ་བ་ལས་གཞན་དེ་རིང་ང་ལ་མང་པོ་ཞུ་རྒྱུ་མེད། ཅེས་གསུངས་སོ། །
སྒྲོལ་ཆོག་བསྡུས་པ
༄༅། །སྒྲོལ་མ་མཎྜལ་བཞི་པའི་ཆོ་ག་བྱ་ཚུལ་གསལ་བའི་སྒྲོན་མེ་ཞེས་བྱ་བ་བཞུགས་སོ།།
གཞི་བདག་ཆེན་པོ་མགར་རྗེའི་གསོལ་མཆོད
གཞི་བདག་མགར་རྗེའི་གསོལ་མཆོད་བགྱི་ན། ཕྱེ་ཕུད་ལས་གྲུབ་པའི་གཏོར་མ། ཕྱེ་མ་འོ་ཕུད་ཆང་སོགས་བཟའ་བཅའ་བཏུང་བའི་དངོས་པོ། སྤྲོ་ན་གོ་མཚོན་སྤྱན་གཟིགས་མདའ་དར་བཅས་གང་འབྱོར་བཤམས་ལ་འདི་སྐད་དོ༎
རང་ཉིད་ཨྱོན་སྐུར་གསལ་བའི། །ཐུགས་ནས་རཾ་ཡཾ་ཁཾ་གསུམ་གྱིས། །མཆོད་རྫས་ཉེས་སྐྱོན་བསྲེགས་གཏོར་བཀྲུས། །འབྲུ་གསུམ་འཕྲོས་པས་བདུད་རྩིར་བསྒྱུར། །ༀ་ཨཱ་ཧཱུྃ༔ ལན་གསུམ།
ཀྱཻ་ འཛམ་གླིང་འཇིག་རྟེན་ཡངས་པའི་ཕྱིར། །སྤུར་རྒྱལ་བོད་ཀྱི་རྒྱལ་ཁམས་སུ། །མདོ་ཁམས་སྤོ་འབོར་སྒང་གི་ཆར། །གཙང་ཆབ་གཡུ་འབྲུག་འཁྱིལ་འདྲ་ཡི། །ཤར་ཕྱོགས་གནམ་ལྕགས་ཞུན་མ་ལས། །གྲུབ་པའི་མཁར་རྩེ་དགུང་ལ་བསྙེགས། །དེ་ཡི་དཀར་ཕྱོགས་སྐྱོང་བའི་ལྷ། །ཡུལ་ཁམས་སྐྱོང་བའི་མཐུ་རྩལ་ཅན། །རྣལ་འབྱོར་སྐྱོང་བའི་སྲུང་མ་ཆེ། །དགྲ་དཔུང་འཇོམས་པའི་བཤན་པ་མཆོག །དམ་ཅན་མགར་རྗེ་གཉན་པོ་ནི། །སྐུ་མདོག་མཐིང་ནག་འོད་ལྟར་འབར། །ནང་དུ་དར་མཐིང་འཇོལ་བེར་དང་། །ཕྱི་རུ་ལྕགས་ཀྱི་ཁྲབ་རྨོག་གསོལ། རིན་ཆེན་སྣ་ཚོགས་སྐ་རགས་བཅིངས། །ཕྱག་གཡས་དར་མདུང་རུ་མཚོན་བསྣམས། །གཡོན་པ་ལྕགས་གཞུ་ལྕགས་མདའ་བཀང་། །སྟག་རས་གཡས་ལ་གཟིག་ཤུབས་གཡོན། །རྟ་སྔོན་ཆིབས་ནས་སྒང་གསུམ་ཉུལ། །རེས་འགའ་རྟ་མཆོག་ངང་དཀར་ཆིབས། །ལྷ་བཙན་ཀླུ་བཙན་འབུམ་གྱིས་བསྐོར། །དགྱེས་ཤིང་བརྩེ་བས་གནས་འདིར་གཤེགས། །གཡས་སུ་ཤ་སྐེ་གེ་སངས་སྔོ། །མདུང་ཕྲེང་འཛིན་ཞིང་གཡུ་འབྲུག་ཆིབས། །གཡོན་དུ་ཁྲ་མཆོག་ནོར་བུ་སེར། །གཡས་གཡོན་རྒྱལ་མཚན་ནེའུ་ལེ་འཛིན། །མདུན་དུ་འབའ་ར་སྤུན་གསུམ་དམར། །མདུང་དམར་འཛིན་ཞིང་རྟ་ལ་ཞོན། །རྒྱབ་ཏུ་རི་ལུག་སྤུན་གསུམ་དཀར།  །བ་དན་དཀར་པོ་མདུང་དར་དང་། །མེ་ལོང་འཛིན་ཞིང་རྟ་ལ་ཞོན། །སོ་སོའི་སྤྲུལ་པ་ཡང་སྤྲུལ་གྱི། །འཁོར་དང་བཅས་ལ་གུས་པས་བཏུད། །ཁྱོད་རྣམས་མཆོད་པ་འབུལ་བ་ནི། །འབྲུ་བཟང་བཤོས་བུ་བ་ལིནྟ། །བཟའ་བཅའ་བཏུང་བའི་ཚོགས་རྣམས་དང་། །གོ་མཚོན་སྤྱན་གཟིགས་དུ་མ་སོགས། །དངོས་སུ་འབྱོར་དང་ཡིད་ཀྱིས་སྤྲུལ། །ཀུན་བཟང་མཆོད་པའི་སྤྲིན་བཞིན་འབུལ། །བཞེས་ནས་སྔ་འགྱུར་གསང་ཆེན་གྱི། །བསྟན་དང་དེ་འཛིན་ཀུན་སྐྱོང་ཞིང་། །སྒྲུབ་པ་པོ་ལ་དངོས་གྲུབ་སྩོལ། །འཇིག་རྟེན་སྤྱི་དང་ཡུལ་རིས་འདིར། །སད་སེར་ལོ་ཡི་གནོད་པ་དང་། །མི་ནད་ཕྱུགས་ནད་མ་གཏོང་ཞིག །བདེ་སྐྱིད་དཔལ་འབྱོར་རྒྱས་པར་མཛོད། །ཁྱད་པར་བདག་ཅག་ཡོན་མཆོད་ཀུན། །བྱང་ཆུབ་སྒྲུབ་ལ་བགེགས་མེད་ཅིང་། །མཆོག་ཐུན་དངོས་གྲུབ་ཡིད་བཞིན་དུ། །འབད་མེད་འགྲུབ་པའི་ཕྲིན་ལས་མཛོད། །མདོར་ན་གཞི་བྱེས་ཕྱོགས་དུས་ཀུན། །འཇིགས་བརྒྱད་སྒྲོལ་ལ་བསམ་དགུ་སྒྲུབས། །མཐུ་དཔུང་སྡོང་གྲོགས་རྒྱབ་རྟེན་མཛོད། །གཡེལ་བ་མེད་པར་ཕྲིན་ལས་མཛོད། །རིག་འཛིན་པདྨ་འབྱུང་གནས་དང་། །རྣལ་འབྱོར་འགྲོ་མགོན་རས་ཆེན་གྱི།  །བཀའ་དང་དམ་ལས་མ་འདའ་བར། །ཇི་ལྟར་བཅོལ་བའི་ཕྲིན་ལས་ཀུན། །དེ་ལྟར་སྒྲུབས་ཤིག་ས་མ་ཡ། །
ཞེས་གཞི་བདག་མགར་རྗེ་གཉན་པོའི་གསོལ་མཆོད། སྔ་སོར་རྗེ་འགྲོ་མགོན་རས་ཆེན་དང་། གཏེར་ཆེན་ཆོས་ཀྱི་རྒྱལ་པོ་ཆོས་རྒྱལ་གླིང་པ་སོགས་ཀྱི་བཀའ་སྩལ་ཁྱད་པར་འཕགས་པ་ཡོད་བཞིན་ཁོ་བོས་ངག་འཁྱལ་རྩོམ་པར་དགོས་པ་དབེན་ནའང་། མཆེད་གྲོགས་དམ་པ་རང་སློབ་རྡོ་རྗེ་འཛིན་པ་སྤྲུལ་སྐུ་རིག་འཛིན་དབང་རྒྱལ་དང་། བསྟན་པའི་སྦྱིན་བདག་འབུ་ཚ་དཀའ་ཐུབ་ཟུང་གིས་བསྐུལ་བར་བརྟེན། མདོ་ཁམས་གྲུབ་དགོན་པ་རྡོ་རྗེ་ལས་རབ་ཅེས་ཆོས་མེད་སྙོམས་ལས་ཀྱི་སྤྲང་པོས། ས་ཡོས་ལོའི་སྨིན་དྲུག་ཉའི་དཀར་ཕྱོགས་རྫོགས་པ་གསུམ་པའི་ཉིན་ལག་བྲིས་སུ་བསྟར་བ་ཛ་ཡནྟུ།།
དམ་ཆོས་རྫོགས་པ་ཆེན་པོའི་སྐུ་གསུམ་ངོ་སྤྲོད་
༁ྃ༔ དམ་ཆོས་རྫོགས་པ་ཆེན་པོའི་སྐུ་གསུམ་ངོ་སྤྲོད་བཞུགས་སོ༔རྩ་བའི་ངོ་སྤྲོད་གསུམ་ནི། ཤེལ་དང་ཉི་མ་འདྲ་འབག་གསུམ་མོ༔ ཤེལ་ནི་རྡོ་རྗེ་སེམས་དཔའི་ཐུགས་ཀྱི་མེ་ལོང་ཡིན་ཏེ༔ རྡོ་རྗེ་སེམས་དཔའི་མེ་ལོང་ལ་རང་གིས་མིག་བཙུག་ནས་མ་ཡེངས་པར་བལྟས་པས༔ སངས་རྒྱས་ཀྱི་སྐུ་འོད་ཀྱི་ཕུང་པོ༔ ཁ་དོག་ལྔ་ལྡན༔ཕྲ་ལ་དྭངས་པ༔ གསལ་ལ་འཚེར་བ༔ རང་བཞིན་གྱིས་བཀྲག་གསལ་ལ་ཉམས་ང་བ༔ འོད་ཁ་དོག་ལྔ་ལྡན་མངོན་སུམ་མེར་གྱིས་འཆར་བ་དེ༔ དག་པ་ཡེ་ཤེས་ཀྱི་སྣང་བ་ཡིན་ནོ༔ དེ་བཞིན་དུ་རང་གི་རིག་པ་ལ༔ འོད་ཁ་དོག་ལྔ་ལྡན་དུ་ཡོད་དོ༔ རང་གི་རིག་པའི་རང་འོད་ངོ་ཤེས་པར་བྱས་ལ༔ རང་འོད་ལ་རྟག་ཏུ་བལྟའོ༔ དེ་ནི་དག་སྣང་ལ་བལྟ་བའི་ལྟ་བ་ཡིན་ནོ༔དེ་ཡང༔ དང་པོ་ཆོས་སྐུ་མཚོན་པའི་ཚེ༔ སློབ་མ་ལ་ཚིག་གི་ངོ་སྤྲད་པ་ནི༔ ཀྱཻ་སྣོད་ལྡན་རིགས་ཀྱི་བུ་རྣམས༔ རྡོ་རྗེ་སེམས་དཔའི་ཐུགས་ཀྱི་མེ་ལོང་འདི༔ ཆོས་སྐུ་དངོས་ནི་མ་ཡིན་ཏེ༔ དཔེ་འདི་ཅི་འདྲ་བར་ཤེས་པར་བྱ༔ དཔེ་འདི་ལ་ཕྱི་ནང་མེད་པ་ལྟར༔ རིག་པ་ཆོས་ཀྱི་སྐུ་ལ་ཡང༔ ཕྱི་ནང་མེད་པར་ཤེས་པར་གྱིས་ཤིག༔ དཔེ་འདི་ལ་མདུན་རྒྱབ་མེད་པ་ལྟར༔ རིག་པ་ཆོས་ཀྱི་སྐུ་ལ་མདུན་རྒྱབ་མེད་པར་ཤེས་པར་གྱིས་ཤིག༔ དཔེ་འདི་དག་པ་ཟང་ཐལ་བ་བཞིན་དུ༔ རིག་པ་ཆོས་ཀྱི་སྐུ་ལ༔ དྲི་མ་མེད་པར་ཟང་ཐལ་བར་ཤེས་པར་གྱིས་ཤིག༔ དཔེ་འདི་ལ་ཕྱི་ནང་མེད་པའི་ངང་ནས༔རྐྱེན་མེད་པའི་འོད་ལྔ་གསལ་བ་ལྟར༔ རིག་པ་ཆོས་ཀྱི་སྐུ་ཟང་ཐལ་གྱི་ངང་ནས༔གཟུགས་སྐུ་ནང་གསལ་དུ་གྲུབ་སྟེ༔ རིག་པ་སྟོང་པའི་ཡེ་ཤེས་ཀྱི་སྙིང་པོ་ཅན་དུ་ཤེས་པར་གྱིས་ཤིག༔ འདིའི་ནང་ནས་འོད་ལྔ་ཕྱི་རོལ་དུ་འཆར་ནུས་པ་ལྟར༔ ཆོས་སྐུ་ལས་གཟུགས་སྐུ་གཉིས་གདུལ་བྱ་ལ་འཆར་ནུས་པར་ཤེས་པར་གྱིས་ཤིག༔ དེ་ནི་ཆོས་སྐུའི་ངོ་སྤྲོད་དོ༔ ལོངས་སྐུའི་ངོ་སྤྲོད་ནི༔ ཞི་ཁྲོའི་འདྲ་འབག་ལ་མེ་ལོང་བསྟན་པའི་ཚེ༔ མེ་ལོང་འདི་དག་ཅིང་གསལ་བ་ལྟར༔ ཆོས་ཉིད་དག་ཅིང་གསལ་བ་ཤེས་པར་གྱིས་ཤིག༔ མེ་ལོང་འདིའི་ནང་ན་གཟུགས་བརྙན་སྣང་ལ་རང་བཞིན་མེད་པར་གནས་པ་བཞིན་དུ༔ ཆོས་ཉིད་ཀྱི་ཀློང་ནས་སྐུ་ལྔ་སྣང་ལ་རང་བཞིན་མེད་པར་གནས་པར་ཤེས་པར་གྱིས་ཤིག༔ དེ་ནི་ལོངས་སྐུའི་ངོ་སྤྲོད་དོ༔ སྤྲུལ་སྐུའི་ངོ་སྤྲོད་ནི༔ མེན་ཤེལ་དང་མེ་ལོང་འདི་དག་ཅིང་གསལ་བ་ལྟར༔ མིག་རྒྱང་ཞགས་ཆུའི་སྒྲོན་མ་ནི༔དབྱིངས་རྣམ་པར་དག་པའི་ཆོས་ཉིད་དོ༔ མེ་ལོང་ལ་ཕྱག་རྒྱ་ཏིང་ངེ་འཛིན་གྱིས་མ་བསྐྱེད་པར་སྣང་བའི་སྐུ་ལྔ་འོད་དུ་གསལ་བ་ནི༔ འདི་ཇི་ལྟ་བ་བཞིན་དུ་རིག་པ་འོད་གསལ་འགགས་མེད་དུ་གསལ་བ༔ སྤྲུལ་པའི་སྐུའོ༔ དེ་ནི་སྤྲུལ་སྐུའི་ངོ་སྤྲད་དོ༔ སྐུ་གསུམ་འདུ་འབྲལ་མེད་ངོ་སྤྲོད་ནི༔ དཔེ་ཉི་མའི་སྙིང་པོ་ལ་འོད་དང་ཟེར་མ་འགགས་པ་བཞིན་དུ་ཆོས་སྐུ་སྟོང་པའི་ངང་ལས་གཟུགས་སྐུ་འགགས་པ་མེད་པའི་སྐུ་གཉིས་ཀྱིས་བརྒྱན་ཏེ༔ དཔེ་ཉི་མ་དང་འོད་དང་མེན་ཤེལ་དབྱེར་མེད་པ་ལྟ་བུ༔ དོན་འདུ་འབྲལ་མེད་པར་ཤེས་པར་བྱའོ༔ དེ་ནི་སྐུ་གསུམ་འདུ་འབྲལ་མེད་པའི་ངོ་སྤྲོད་དོ༔
འོག་སྒོ་བདེ་བ་ཆེན་པོའི་ཁྲིད་འདོད་ཆགས་རང་གྲོལ་
༄༅། །ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ འོག་སྒོ་བདེ་བ་ཆེན་པོའི་ཁྲིད་འདོད་ཆགས་རང་གྲོལ་ཞེས་བྱ་བ་བཞུགས་སོ༔
བར་དོ་དྲུག་གི་རྩ་ཚིག་
བར་དོ་དྲུག་གི་རྩ་ཚིག་བཞུགས་སོ༔ ཀྱེ་མ༔ བདག་ལ་སྐྱེ་གནས་བར་དོ་འཆར་དུས་འདིར༔ ཚེ་ལ་ལོང་མེད་ལེ་ལོ་སྤང་བྱས་ནས༔ ཐོས་བསམ་སྒོམ་གསུམ་མ་ཡེངས་ལམ་ལ་འཇུག༔ སྣང་སེམས་ལམ་སློང་སྐུ་གསུམ་མངོན་གྱུར་བྱ༔ མི་ལུས་ལན་གཅིག་ཐོབ་པའི་དུས་ཚོད་འདིར༔ ཡེངས་མ་ལམ་ལ་སྡོད་པའི་དུས་ཚོད་མིན༔ ཀྱེ་མ༔ བདག་ལ་རྨི་ལམ་བར་དོ་འཆར་དུས་འདིར༔ གཏི་མུག་རོ་ཉལ་བག་མེད་སྤངས་བྱས་ནས༔ དྲན་པ་ཡེངས་མེད་གནས་ལུགས་ངང་ལ་འཇུག༔ རྨི་ལམ་བཟུང་ནས་སྤྲུལ་བསྒྱུར་འོད་གསལ་སྦྱངས༔ དུད་འགྲོ་བཞིན་དུ་ཉལ་བར་མ་བྱེད་ཅིག༔ གཉིད་དང་མངོན་སུམ་འདྲེས་པའི་ཉམས་ལེན་གཅེས༔ ཀྱེ་མ༔ བདག་ལ་བསམ་གཏན་བར་དོ་འཆར་དུས་འདིར༔ རྣམ་གཡེང་འཁྲུལ་པའི་ཚོགས་རྣམས་སྤངས་བྱས་ནས༔ ཡེངས་མེད་འཛིན་མེད་མཐའ་བྲལ་ངང་ལ་འཇོག༔ བསྐྱེད་རྫོགས་གཉིས་ལ་བརྟན་པ་ཐོབ་པར་བྱ༔ བྱ་བ་སྤངས་ནས་རྩེ་གཅིག་བསྒོམ་དུས་འདིར༔ ཉོན་མོངས་འཁྲུལ་པའི་དབང་དུ་མ་གཏང་ཞིག༔ ཀྱེ་མ༔ བདག་ལ་འཆི་ཁ་བར་དོ་འཆར་དུས་འདིར༔ ཀུན་ལ་ཆགས་སེམས་ཞེན་འཛིན་སྤངས་བྱས་ནས༔ གདམས་ངག་གསལ་བའི་ངང་ལས་མ་ཡེངས་འཇུག༔ རང་རིག་སྐྱེ་མེད་ནམ་མཁའི་དབྱིངས་སུ་འཕོ༔ འདུས་བྱས་ཤ་ཁྲག་ལུས་དང་འབྲལ་ལ་ཁད༔ མི་རྟག་སྒྱུ་མ་ཡིན་པར་ཤེས་པར་བྱ༔ ཀྱེ་མ༔ བདག་ལ་ཆོས་ཉིད་བར་དོ་འཆར་དུས་འདིར༔ ཀུན་ལ་སྔངས་སྐྲག་འཇིགས་སྣང་སྤངས་བྱས་ནས༔ གང་ཤར་རང་སྣང་རིག་པ་ངོ་ཤེས་འཇུག༔ བར་དོའི་སྣང་ཚུལ་ཡིན་པར་ཤེས་པར་བྱ༔ དོན་ཆེན་འགགས་ལ་ཐུག་པའི་དུས་ཤིག་འོང་༔ རང་སྣང་ཞི་ཁྲོའི་ཚོགས་ལ་མ་འཇིགས་ཤིག༔ ཀྱེ་མ༔ བདག་ལ་སྲིད་པ་བར་དོ་འཆར་དུས་དེར༔ འདུན་པ་རྩེ་གཅིག་སེམས་ལ་བཟུང་བྱས་ནས༔ བཟང་པོ་ལས་ཀྱི་འཕྲོ་ལ་ནན་གྱིས་མཐུད༔ མངལ་སྒོ་དགག་ནས་རུ་ལོག་དྲན་པར་བྱ༔ སྙིང་རུས་དག་སྣང་དགོས་པའི་དུས་ཤིག་ཡིན༔ མིག་སེར་སྤངས་ལ་བླ་མ་ཡབ་ཡུམ་བསྒོམ༔ འཆི་བ་འོང་སྙམ་མེད་པའི་བློ་རིང་པོ༔ དོན་མེད་ཚེ་འདིའི་བྱ་བ་སྒྲུབ་སྒྲུབ་ནས༔ ད་རེས་སྟོང་ལོག་བྱས་ན་ཤིན་ཏུ་འཁྲུལ༔ དགོས་ངོ་ཤེས་པ་དམ་པའི་ལྷ་ཆོས་ཡིན༔ ད་ལྟ་ཉིད་དུ་ལྷ་ཆོས་མི་བྱེད་དམ༔ གྲུབ་ཆེན་རྣམས་ཀྱི་ཞལ་ནས་འདི་སྐད་གསུངས༔ བླ་མའི་གདམས་ངག་སེམས་ལ་མ་བཞག་ན༔ རང་གིས་རང་ཉིད་བསླུ་བར་མི་འགྱུར་རམ༔ ཞེས་གསུངས་སོ༔ བར་དོ་ཐོས་གྲོལ་གྱི་རྩ་ཚིག་འདི༔ འཁོར་བ་མ་སྟོང་གི་བར་དུ་མ་རྫོགས་སོ༔